Amatasunari eta ahotsari buruzko tailerrak apirilean Marienean | Geuria\nAmatasunari eta ahotsari buruzko tailerrak apirilean Marienean\nApirilaren 21etik maiatzaren 26ra bitartean izango da amatasunari buruzko tailerra eta “Aktibatu zure ahotsa!” apirilaren 17an eta 18an burutuko da. Era berean, “Eta ez banaiz berriro depilatzen” erakusketa prestatu dute.\nMarienea Basauriko Emakumeen Etxeak hainbat tailer eta jarduera antolatzen ditu urtean zehar. “Aktibatu zure ahotsa!” ahotsaren erabilpen positiboaz eta erabilera egokiaz jabetzeko zein jabekuntza kolektiboa bideratzeko tailerra apirilaren 17an eta 18an izango da. Ostiraleko ordutegia 16:00etatik 20:00etara izango da eta larunbatekoa 11:00etatik 14:00etara eta 15:00etatik 18:00etara. Trebatzailea Zahira Montalvo izango da eta matrikularen prezioa 10 eurokoa da.\nBestetik, “Amatasuna hemen da. Non geratzen naiz ni? Eta nire bikotea?” tailerra apirilaren 21ean hasiko da eta maiatzaren 26ra arte luzatuko da. Itziar Gandia trebatzailearen eskutik, amatasuna modu eramangarrian eraikitzeko espazioa izango da tailerra; proiektu berri batek bakoitzarentzat duen esanahia elkarbanatzeko eta amatasunaren gizarte-ideala deseraikitzeko tresnak landuko dira. Guztira 6 saio izango dira (12 ordu), astearteetan 18:00etatik 20:00etara. Matrikula 10 eurokoa da. Bi tailerretan parte hartzeko izena ematea beharrezkoa da.\nERAKUSKETA: “ETA EZ BANAIZ BERRIRO DEPILATZEN?”\nApirilaren 30era arte egongo da ikusgai Marienean “Eta ez banaiz berriro depilatzen?” argazki erakusketa. Irudigileak hainbat gai aldarrikatzen ditu zenbait binetetan, umorearen bitartez; bere ilea, erabakitzeko aukera eta baita erabaki estetikoekin zoriontsua izateko eskubidea ere. Bisita librea izango da ondorengo ordutegian: astelenetik ostegunera 09:30etatik 14:30ak arte eta 16:00etatik 20:30ak arte eta ostiraletan 09:30etatik 14:30etara.\nSailkatuta: 2015, Ahotsa, Amatasuna, Apirila, Erakusketa, Marienea, Tailerra\nUsansolok Hego Uribeko azken kilometroak egin zituen Korrika 19an\n“Trenbidea estaltzeko proiektuak erabilera publikoko eraikina eta aparkalekuak izan behar ditu”


EuskoSareri buruz — EuskoSare\n«FEB NOV NOV »\n«2010 2012 2014 »\nEuskoSare > EuskoSareri buruz\nEuskoSarek "Euskal Sarea" esan nahi du. Munduko Euskal Komunitatearen hazkuntza sustatzen du ekimen honek, komunikazioa areagotuz eta munduko euskaldun, euskaldunen lagun eta haien erakundeen arteko lankidetza bultzatuz; bai internet bidez eta baita saretik kanpo ere harremanak sortzea izango da helburuetako bat.\nMunduko leku guztietako euskaldunen parte-hartzea bermatzen eta kolaboratzaile hauekiko erlazioak kudeatzen sortzen dira EuskoSareren komunitate birtualak, edukiak, zerbitzuak eta programak.\nEuskoSare sare irekia, hierarkiarik gabea, deszentralizatua eta anitza da, euskaldun guztiena dena eta euskaldun guztien zerbitzura dagoena. Lankidetzan oinarrituta dago; hortaz, mundu osoko euskaldunen borondatea bateratzeak eta lankidetzarako ekintzak sortzeak berebiziko indarra du, eta horrek sarean dabiltzan norbanakoen aukerak izugarri handitzen ditu.\nSare honen bidez era askotako harreman pertsonal eta instituzionalak sortuko dira munduaren ingurumarian. Honi esker, kultura, hezkuntza, gizarte eta ekonomia emariak areagotu egingo dira, eta ondorioz, Euskal Herriaren eta euskaldunak bizi diren herrialde guztien hazkuntza eta garapena areagotzen lagunduko du.\nEusko Ikaskuntzaren ekimena\nEuskoSare Eusko Ikaskuntzak bere Euskomedia Fundazioaren bitartez gauzatutako ekimena da.\nEusko Ikaskuntzak sortzetik dauzkan helburuekiko leialtasunetik abiatuta egin da egitasmo hau, eta bere azpegituraz eta ezagutza teknologikoaz baliatzen da arrakasta bermatzeko.\nENE SARIA awards V edition\nIn this ENE Prize V. edition will be awarded the work done on behalf of Basque by each Basque Center, regardless of size, throughout the year.\nENE Sariaren V. edizioa\nKamiseta bat euskararen alde\nEuskoSarek jai eta gabon zoriontsuak opa dizkizue!\nBukatu da epea Gabonetako Argazki lehiaketara aurkeztutako argazkirik onena bozkatzeko\nKenny Ching:"I just let all the elements swirl together and my imagination formed a narrative of sorts, and out came Eve in Donostia"\nCopyright © 2004-2012 Euskomedia / Eusko Ikaskuntza


osasuna Archives - Page 19 of 30 - Zientzia Kaiera\nJon Orueta medikuak UPV/EHUko Prebentzio Medikuntza eta Osasun Publikoa […]\nXabier Belaunzaran eta Noelia Aldai Zaldi haragiaren kontsumoak historiaurreko gizakiarekin du lotura. Dena den, hainbat faktore erlijioso, sozial edo/eta kulturalek eraginda, zaldi haragiaren kontsumoa eten egin da historian zehar. Beste espezietako haragiarekin alderatuta, egungo zaldi haragiaren ekoizpena eta kontsumoa baxua da gure inguruan. Alabaina, trans gantz-azidoen kopuru baxua eta esentzialak diren gantz-azidoen kopuru altuagatik, zaldi-haragia “osasuntsu” bezala deskribatua izan da. […]\nMiren Basaras Bilboko itsasadarra kutsatua al dago? Azkeneko triatloia maiatzaren 20an egin ondoren, partaide batzuk leptospirosia izeneko gaixotasunak jota gelditu omen dira. Horrek kezka handia sortu du benetan Nerbioi itsasadarrean bainatzea arriskutsua ote den. Baina gertaera hau ez da apartekoa. 1998an antzeko kasua gertatu zen Springfield lakuan, Estatu Batuetako Illinois estatuan. Bertan, triatloian parte hartu zuten partaideen erdiaren odol-laginak […]\nUxue Razkin Tximeletak jaio ei ziren Majdaneko sarraski-esparruko barrakoietan. Badirudi bertan pilatu zituzten umeek margotu zituztela, heriotza berehalakoa zela sentitu zutenean. Irudi horrek barrenak astindu zizkion Elisabeth Küblerri; pentsamendu latzak uxatzeko burua astinduta ere, burutik kendu ezin izan zuena. Heriotza segika zuten umeek baina eurek, aukeran, bizitza irudikatu zuten hormetan. Orduantxe erabaki zuen heriotza gertu duten pertsonak lagunduko zituela. […]\nAurreko mendearen azken hamarkadetan izandako behi eroen gaitzaren edota koltza olioaren krisien ondorioz, kontsumorako elikagaien segurtasuna bermatzeko kontrolak areagotu egin dira azken urteetan. Hala ere, gaur egun oraindik badira esparru honetan aurre egin beharreko mehatxuak, denon ahotan dabilen palma olioaren auzia esate baterako. Baina badakigu zehatz mehatz arriskuak zeintzuk diren? Zein kontrol egiten zaizkie gure etxeetara iristen diren elikagaiei? […]\nBeatriz Uribe, Oskar Gonzalez eta Rosa M. Alonso Medikuak odol analisi bat egiteko esaten digunean segituan datozkigu burura xiringak eta odolez betetako tutuak. Guztiok diogu gutxi-asko, beldurra momentu latz horri, baina, XXI. mendean ez al dago alternatibarik? Zorionez azken urteotan odola biltzeko teknika berri bat garatzen ari da: Odol Tanta Lehorra (OTL) edo, beste hainbat terminoekin bezala, bere ingelesezko izenez […]


Aipamena. Jendaurrean Hizlari: (Ahozko) Komunikazio Gaitasuna Lantzeko Eskuliburua - Euskobooks - Euskonews\n(Ahozko) Komunikazio Gaitasuna Lantzeko Eskuliburua\nOrrialde kopurua: 408\nEzaugarriak: Gaur egun ez dago lanbiderik, noiz edo noiz jendaurrean hitz egitera behartzen ez gaituenik. Lanetik kanpo ere, asko eta askotarikoak dira egokitzen zaizkigun komunikazio egoerak: dela prentsaurreko bat eman behar dugula, edo eskualdeko aldizkarirako artikulu bat idatzi, edo gurasoen batzarra gidatu, edo lagun baten ezkontzan hitz batzuk esan...\nEz ditu beraz formula magikorik eskaintzen. Lana latz egitea, horixe da komunikazioan trebatzeko formula bakarra. Zorionez, ordea, komunikazio kontuetan ezin bereizizkoak dira lana eta plazerra. Komunikazioaz gozatzea da komunikazioa lantzeko modu bakarra. Komunikazioaz gozatzeko, aldiz, komunikazioa landu beste biderik ez dago.


Nirvanaren “Nevermind” disko mitikoko azaleko haurra erresuminduta dago — Gaztezulo\nNirvanaren “Nevermind” disko mitikoko azaleko haurra erresuminduta dago\nNirvanaren “Nevermind” disko mitikoko azaleko haurra erresuminduta dago 30 urteren ostean denak aberastu omen dira bera izan ezik. https://www.gaztezulo.eus/albisteak/nirvanaren-201cnevermind201d-disko-mitikoko-azaleko-haurra-erresuminduta-dago https://www.gaztezulo.eus/albisteak/nirvanaren-201cnevermind201d-disko-mitikoko-azaleko-haurra-erresuminduta-dago/@@download/image/HEQTSPPIB5H57JS46LN4WS7WZA.jpg\n30 urteren ostean denak aberastu omen dira bera izan ezik.\n1991ean, lau hilabete baino zituela, egun artista urbanoa den Spencer Elden-ek Kirk Weddle argazkilariarentzat poasatu zuen. Bere gurasoek soilik 200 dolar jaso zituzten argazki sesioagatik. Kopuru barregarria, kontuan izanik, rockaren historiako irudirik ikonikoenetako bat dela.\nSpencer Elden ez zen edonolako haurra izan. Orain dela 30 urte, lau hilabeterekin soilik, eta kontziente izan gabe, musikaren historiako azalik ezagunenetako baten protagonista izan zen: Nevermind, Nirvana taldea ezagun egitera eraman zituen diskoa eta grungea nazioarteko radarrean jarri zuena. The Guardian komunikabideari 2015ean egindako adierazpenetan honela esan zion Spencer-ek: “Arraroa da kulturalki horren ikonikoa den irudi baten zati izatea. Nire amak historia zoro bat zuen. Esaten du, gaztea zenean, begitazio moduko bat izan zuela, eta sentitzen zuela bere haurra leku guztietan egongo zela”.\nHala izan zen. Kurt Cobain buru zuen taldearen bigarren lanak 30 milioi kopia saldu zituen eta bere azala merchandising produktu ezberdinetan nazkatzeraino erabili da, eta literalki, munduko milioika etxe, lokal eta erakustokietan dago.\nHasiera batean, bai taldeak, eta baita Robert Fisher-ek -Geffen Records diskoetxeko arte zuzendariak-, Nevermind ilustratzeko kontzeptu bisual esplizituago bat planteatu zuten. Kurt-ek haurra ur azpian jaiotzen ari zela erakutsi nahi zuen. Garai hartan, Internet ez zegoenez liburtegietara jo behar zen erditzearen argazkiak aurkitzeko. Eta horixe egin zuten, baina argazki horiek ez ziren baliagarriak izan disko baten azalerako. Erditzearen ideia baztertuta, urperatutako haur batekin konformatu behar izan zuten.\nOrduan, Cobain-i amu bat gehitzea otu zitzaion, irudia txundigarriagoa izan zedin. Arratsalde oso bat igaro zuten berak eta Fisher-ek pentsatzen zer gauza dibertigarri jarri zitzaketen amuan: haragi zati bat, disko bat, edo musika sinbolizatzen zuen zerbait… orduak egon ziren horrela. Eta azkenik, billetearen ideia izan zuen norbaitek, ezin jakin zeinek, eta guztiei ideia bikaina iruditu zitzaien.\nArgazki sesioa Pasadenako zentro akuatikoan egin zen eta argazkilariak 1.000 dolar (820 euro inguru) jaso zituen bost minutuko sesioagatik. Kirk Weddle argazkilariak berehala jakin omen zuen argazki ona zuela, nahiz eta ez zegoen ziur disko konpainian onartuko ote zuen. Dakigunez ordea, diskoetxeari ideia izugarri gustatu zitzaion.\nSpencer-ek egindako deklarazioetan, txantxetan, aipatu izan du pozten dela azala Nirvana taldearentzat izatea, eta ez Backstreet Boys-entzat adibidez: “Nire gurasoek bazekiten zein zen Nirvana, nahiz eta ez zeuden oso interesatuak grunge eszenan. Nire aitak Hollywood-en egiten zuen lan, horrela ezagutu zuen Kirk eta esan zion: nahi duzu diru bat irabazi eta zure semea igerilekura botata? Nire gurasoek bertara eman ninduten beraz, argazki batzuk atera zizkidaten eta hori izan zen guztia. 200 dolar ordaindu zizkioten eta takoak jatera joan ziren ondoren”.\nHasieran, “Nirvanako haurra” harro sentitzen zen, eta bularrean “Nevermind”-en logoa tatuatzeraino iritsi zen. Bere ikasketak bertan behera utzi ondoren, eskola militar batean sartzera animatu zuten gurasoek. Gutxi iraun zuen bertan, ordurako jada bazekien arte munduan egin nahi zuela lan. Egun Los Angeles hirian jarraitzen du eta arte urbanoan lan egiten du.\nHori bai, historia on guztiek bezala, honek ere badu alde ez horren alai bat ere. Spencer-ek urteen poderioz bere azal famatuarekiko iritzia aldatu du. Hasieran txantxetan hartzen zuen bere zakilaren tamaina, -nire neskalagunak badaki egia horri buruz-. Orain berriz, ez du ondo egiten taldeko bizirik dauden kideek (Dave Grohl eta Krist Novoselic) berarekin harremanetan jartzeko ahaleginik egin ez izana.\nErresumin hau ulertzeko beste kontua dirua da. Orduan 200 dolar jaso zituzten eta 1991tik ez du Spencer-ek zentimo bakar bat ere jaso bere irudi eskubideengatik. Hain da horrela, Spencer-ek urtebete bete zuenean, Nirvanaren diskoetxeak disko platinoa bidali zioten eta peluxezko hartz bat: “Disko horretan parte-hartu zuten guztiek tonaka diru dute. Azken grunge-a izango banintz bezala sentitzen naiz. Nire amaren etxean bizi naiz eta Honda Civic bat gidatzen dut. Zaila da ez haserretzea jokoan zegoen diru kopuruaz jabetzean” azaldu zion Time aldizkariari. Galera horren aurrean Geffen Records-en aurka akzio legalak hartzea ere pentsatu zuen, nahiz eta azkenean ez zen ideia horrekin aurrera joan, galdutako borroka dela pentsatu baitzuen.


Bele Bilboko Euskal Lutheria Eskolak sarbide probak martxan jarri ditu — Gaztezulo\nBele Bilboko Euskal Lutheria Eskolak sarbide probak martxan jarri ditu\nBele Bilboko Euskal Lutheria Eskolak sarbide probak martxan jarri ditu https://www.gaztezulo.eus/albisteak/bele-bilboko-euskal-lutheria-eskolak-sarbide-probak-martxan-jarri-ditu https://www.gaztezulo.eus/albisteak/bele-bilboko-euskal-lutheria-eskolak-sarbide-probak-martxan-jarri-ditu/@@download/image/bele_biolina_1460722046.jpg\nLutheria ikasketa ez arautuetarako izen ematea zabaldu dute maiatzaren 16ra arte, eta tribunal aurreko probak ekainaren 17an egingo dituzte Bilboko Arriaga Musika Kontserbatorioan\nArtisau bokazioa sentitu eta musika nahiz luthier ofizioa pasioz ulertzen duen orori zuzendutako ikasketak dira. Hiru mailatan egituratutako planaren bitatez, Bele Euskal Lutheria Eskolako ikasleek sokazko musika tresnak egiten ikasten dute; biolin, biola nahiz biolontxelogile bilakatzen dira.\nIkasketa ez arautu hauetarako sarbide probak ekainaren 17an egingo dituzte Bele Eskolaren beraren egoitzan (Bilboko Juan Crisóstomo Arriaga Musika Eskolan), baina izena lehenago eman beharra dago: apirilaren 15etik maiatzaren 16ra bitarte.\nInteresa dutenek, epe horren barruan izen emate orria entregatu beharko dute kontserbatorioan bertan, edota emailez bidali lutheria@conservatoriobilbao.com helbidera.\nEkainaren 17ko azterketak hiru proba barnebilduko ditu:\n– Epaimahaiak proposatutako modelo baten gaineko marrazki artistikoa (notaren %35)\n– Egur gaineko eskulana epaimahaiak proposatutako pieza bat egiteko (notaren %35)\n– Epaimahaiak proposatutako gaiaren inguruko iruzkin idatzia (notaren %30)


Iñigo Urkullu lehendakariari elkarrizketa Radio Euskadin 2021eko apirilak 12\nGizartearen "antsietatea, asperdura eta nekea" ulertzen dituen arren, nabarmendu du beharrezkoa dela alarma egoera maiatzaren 9az harago mantentzea.\nAlarma egoera luzatzeko eskaera egin dio Iñigo Urkulluk Pedro Sanchezi\nUrkullu: ''Alarma egoeraren amaiera prestatu behar dugu''\nIñigo Urkulluren iritzian, beharrezkoa da alarma egoera bere horretan uztea, egoera epidemiologikoa ikusita eta arazo juridikoak saihesteko. Hala, Pedro Sanchez Espainiako gobernuburuak joan den astean iragarritakoarekin kritiko azaldu da lehendakaria. "Nik alarma egoerari eutsiko nioke. Neurri batzuk garatu ahal izateko berme juridikoak behar ditugu maiatzaren 9tik aurrera. Gu saiatuko gara Bizi Berri planaren irizpideak berraztertuta, ahalik eta berme gehien edukitzen", azpimarratu du.\nUrkullu Radio Euskadiko "Boulervard" saioan elkarrizketatu dute goizean, Javier Garcia-Ramsdemen gidaritzapean hasitako aro berriaren lehen egunean.\nBirusaren hedapena geldiarazteko ezarritako murrizketak are gehiago gogortuko ote dituzten galdetuta, Urkulluk argitu du ez litzatekeela halakorik egin behar zorrotz beteko balira. Horren harira, iragarri du bihar bilduko dela LABI Batzorde Teknikoa, eta horrek Aste Santuari buruz ateratako ondorioen arabera, Aholku Batzordea batzeko aukera mahai gainean egongo dela. "Agian indarrean dauden neurri batzuk orokortu egingo dira, baina lehendabizi adituek diotena entzun nahi dut", erantsi du.\n"Bilakaerari begira egon beharko gara, pandemiak luze joko duelako, baina txertoekin argia ikusten ari gara", nabarmendu du.\n2021eko uda nolakoa izango den galdetuta, iazkoan baino neurri zorrotzagoak izan beharko ditugula aurreratu du lehendakariak: "Osasun Larrialdiaren baitan izango gara aurten". Izan ere, gogora ekarri du iazko abuztu erdialdean ezarri zutela aparteko egoera hori. Osasun Larrialdia birusaren hedapen komunitarioa saihesteko txertatutako pertsona kopuru nahikoa izan arte mantenduko da, horren hitzetan.\nTxertoak hizpide, lehendakariak argitu du Euskadik ez duela Sputnik V errusiarra erosteko asmorik. Gogorarazi duenez, Europako Sendagaien Agentziak ez du oraindik txerto hori baimendu.\n"Badago aukera Euskatelek bere bertokotasuna mantentzeko"\nMasMovilek Euskaltel erosteko egindako eskaintza publiko adiskidetsuaz ere mintzatu da Urkullu. Haren ustez, erosketa "aukera" gisa hartu behar da.\nIngurumaria horretan, uste du gogoratu behar dela nola sortu zen euskal telekomunikazio enpresa duela 25 urte: "Tokiko merkatua zen, lehiakide gutxirekin. 25 urte hauetan ikusi beharko genuke zer gertatu den esparru honetan nazioarte mailan. Zentzu horretan, Euskaltel aldatu egin da, momentu oro egokitzen eta berton izaten bere sustraiak, bere erroak".\nAurrerantzean ere, "gutxienez bost urtez", Urkulluk esan du "badagoela aukera Euskaltelek bere garapena egiteko eta bertokotasuna mantentzeko".\nLaster egitekoa den espetxeen eskuduntzaren eskualdaketaz galdetuta, lehendakariak aurreratu du aste honen amaieran espero duela iragartzea noiz bilduko den Espainiako Gobernuaren eta Jaurlaritzaren Batzorde Mistoa, transferentzia gauzatu aldera.\nBestalde, asteburuan jakin da Eusko Jaurlaritzak uko egin diola Subillako (Gasteiz) Armentia-2 putzuan gasa ote dagoen bilatzeari, Klima Aldaketaren eta Trantsizio Energetikoaren Legeak ustiapena debekatzen baitu. Horren inguruan, Urkulluk adierazi du ez duela "zentzurik" gasa esploratzea, gero ustiapena debekatuta egon behar bada. Dena dela, ohartarazi duenez, "Euskadiko Energia Erakundeak eta SHESA hidrokarburoen baltzuak aztertu beharko dute, Espainiako Gobernuarekin batera, zein ondorio ekonomiko ekarri dituen lege horrek".\nFutbola eta pandemia\nSan Mamesen Eurokopako partidak publikoarekin egitea gustatuko litzaiokeen arren, lehendakariak azaldu du "osasun irizpideak" daudela denaren gainetik.\nAthleticek eta Bartzelonak larunbatean jokatu behar duten Errege Kopako finala ahotan, eta Realaren kontrako partidaren egunean Bilbon izandako istiluak errepikatu ote daitezkeen galdetuta, lehendakariak espero du apirilaren 3an izandako jarrera "insolidario, arduragabe eta gizalegearen kontrako horiek" berriro ez egotea.


Ur igoerek dakarten kalteak ekiditeko lanean hasiko dira - Noticias de Gipuzkoa\nm. aranburu 08.02.2020 | 11:11\nBeasainen, CAF enpresa argazkiaren eskubiko aldean dagoela, ibaia pasa ostean. Argazkia: N.G.\nBeasainen, CAF enpresa argazkiaren eskubiko aldean dagoela, ibaia pasa ostean.\nbeasain - Beasaingo Udalak, CAF enpresak eta URA, Uraren agentziak, Oria ibaiaren ur igoerei aurre egiteko lanak gauzatzeko hitzarmena sinatu dute. Obra horien barruan sartzen dira, besteak beste, Oria ibaiaren ibilgua zabaltzea eta ondorioz, ibaiaren ezkerrean dauden eraikinak eta zubia eraistea, zubi berria eraiki-tzea eta ingurua berurbanizatzea.\n"Hitzarmen honen ondorioz hartuko diren neurriekin sor daitekezkeen kaleak ekiditea lortuko da", azaldu du Aitor Aldasoro, Beasaingo alkateak.\nHiru aldetako hitzarmena izan denez, bakoitzak bere neurriak hartu beharko ditu. Uraren Euskal Agentziaren kasuan, hauek dira hartu dituen konpromisoak: egin behar diren lan guztiak barne har-tzen dituen proiektua aurkeztea, eraikinen eraispena eta egin beharreko obra hidraulikoak egitea, proiektu horretan sartutako obrak kontratatzea, egin beharreko obrak teknikoki zuzentzea eta ikuskatzea, eta obren kontratazioaren kostuaren % 50a finantzatzea eta ordain-tzea, milioi bat euroko inbertsiora arte.\nBestalde, Udalak ere hartu ditu hainbat konpromiso: CAFen lursailetan eta jabetzetan aurreikusitako obra hidraulikoen ondorioz suertatuko diren eraginak erregularizatzeko beharrezkoak diren hirigintza-dokumentuak izapidetu eta onartzea, hala nola, eraikigarritasuna handitzea eraitsiko diren eraikinen galera konpentsatzeko, eta ibertsioari dagokionez, Ur Agentziaren baldintza berdinak izango ditu.\nAzkenik, CAFek honakoa hitzartu du: bere jabetzako lursail eta eraikinak Uraren Euskal Agentziaren esku jartzea, Oria ibaiaren ezkerreko ertzean, proiektatutako obra hidraulikoen eraginpean daudenak, bai eta bulego berriak gaitzeko obrak egin eta ordaintzea.\nBeasaingo Arrisku Potentzial Handiko Eremua izeneko hitzarmen honen ondorioz egingo diren lanek, Beasainen Oria ibaiaren er-tzetan, "CAFeko industria-instalazioen parean dauden lursailak uholdeen arriskutik babesteko konponbidea aurkitzeko balioko dute". Izan ere, Ur Agentziaren arabera, eremu hau Uholde Arrisku Handiko Eremu gisa ezagutzen da.\nIngurunean aplikatzekoa den Uholde Arriskua Kudeatzeko Planak (UAKP) aurreikusten du ibaiaren ezkerreko ertzean dauden eraikinak eraitsi behar direla, izan ere, oztopo handia dira uren jario askean. Horrez gain, planak zehazten du ibilgua zabaldu egin behar dela eta, ondorioz, egungo bi zubien ordez zabalera handiagoko beste batzuk eraiki behar direla. Plana epe luzekoa da, 2021-2027 urteak agertzen badira ere, dokumentuan agertzen da aktuazio puntualak aurreratzeko aukera badagoela, banakako eraginkortasunagatik eta Beasainek dituen aukera eta arrazoiengatik. Horregatik, CAFek URAren esku jarri ditu lurzoru horiek, beharrezko lanekin has daitezen eta, hala, Oria inguruan gertatzen diren ur goraldietatik defendatuko lukete espazio hori. Dena dela, Beasainek duen lokalizazio eta egoeragatik, uholdeak gertatzeko aukera handia duenez, etorkizunean ere lan gehiago egin beharko direla aurreikusten du Udalak, uholde horiek saihesteko asmoz.


'Garizuma bero, negua da gero' esaten da. Aurten horrelakorik ez. | Kultura | INFO7\n'Garizuma bero, negua da gero' esaten da. Aurten horrelakorik ez.\nAzken hilabeteetako eguraldi makurrarekin kanpoko lanak ezin egin dabiltza nekazariak. Eguzki eskean dira, lurrak nahiko ur jaso du eta barazkiek argitasuna behar dute. Hori da hizketagai nagusia azoketan Lierni Elorzaren esanetan. Ordiziako azokan badira euren postua uzten dutenak, batez ere sasoiko produktuen amaierarekin. Berritasunik ere bada, esaterako Nabarreko postuan. Nafarroako Erriberako produktuekin etorriko dira Asier eta Alvaro datozen hilabeteetan.\n|2018/02/15 12:22 Eguneratua:\nNabarreko enpresakoek Nafarroako kalitatezko produktuak saltzen dituzte


Hego Euskal Herriko pentsiodunen balorazioa - - Kronika.eus\nHernani Astigarraga Goizueta Ereñotzu Arano\nKultura Euskara Kirola Hezkuntza Ekonomia Gizartea Politika Berdintasuna Ingurumena\nEgin zaitez Kronikalari!\nHego Euskal Herriko pentsiodunen balorazioa\nMiren Clemente Lozares 2020-12-03 00:00\nToledoko Itunaren Jarraipen Batzordearen gomendioek adierazten dute Pentsiodunon Mugimenduak presio haundia egiten duela pentsio-sistema jasangarria lortzeko eta bizi-baldintza duinak bermatzeko; argi uzten dute gizarte-kotizazioak sistematikoki desbideratzen direla definiziorik ez dutelako, isilean dauden arazoengatik, prestazioen egungo narriadura sendotzen dutelako, murrizketa berriak iragartzen dituztelako, jasangarritasunaren faktore negatiboa ezkutatzen dutelako eta etorkizunean okerragotzea proposatzen dutelako.\nBalioespen positiboa merezi du onartzea pentsio-sistema beti izan dela jasangarria. Onuragarria iruditzen zaigu gastu propio eta desegokiak banakatzea eta Gizarte Segurantzaren defizit finantzarioarekin amaitzea. Estatuak Gizarte Segurantzarekin duten zor historikoa zehaztea eskatzen dugu. Erosteko ahalmenari eustea eta pentsioak hobetzea eskatzen jarraitzen dugu, «KPI erreala» gehituz, pentsioen balio-haunditzea automatikoa izan dadin eta legez sendotu dadin eskatuz.\nElkartasuna eta nahikotasun-bermea: gutxieneko pentsio nahikoen bermea laguntza-arloari ematen dio, eta ez ditu betetzen Europako Gutun Sozialean jasotako nahikotasun-irizpideak; gure kasuan, 1.200 euroko gutxiengo soldata eta 1.080 euroko gutxieneko pentsioa dira.\nBereziki larria iruditzen zaigu gomendioetan ez aipatzea 2011. eta 2013. urteetako pentsioen erreformako jasangarritasunfaktorea indargabetu izana; jasangarritasun-faktore bat, bizi-itxaropena haunditu ahala, oraingo pentsioak murriztuko digun, eta 2023ko urtarrilean sartuko dena indarrean, ezabatzen ez badugu.\nAlarguntasun eta zurztasun-prestazioak kezkagarria da, kotizazio-urteen arabera, beherantz kalkulatzeko proposamena egitea edo osagarrien gehikuntza 65 urtetik gorakoentzat mugatzea, haien pentsioa diru-sarrera nagusia denean. Adina ezin da faktore diskriminatzailea izan, eta egia esan, pentsio horren bereziki emakumeen eragiten die. Neurri zehatzak eskatzen ditugu soldatetan eta pentsioetan dagoen genero-arrailaren %37 kentzeko, alarguntza-pentsioaren oinarri arautzailea %100era arte gehitzea barne, diru-iturri\nbakarra den aldetik, edo etxeko langileak parekatzea, edo pentsio-plan pribatuetarako zerga- laguntzak kentzea… Pentsiodunen Mugimenduaren bidez, guri eragiten diguten Batzordeetan parte hartzea eskatzen dugu, bertan hartzen direlako hainbeste esan eta eman behar diguten erabakiak. Beraz, beharrezkoa da gure proposamenak gizartearen aurrrean gizarteratzen jarraitzea, zilegitasuna irabazten eta gomendio hauen arau-garapena pentsiodunen eta langile klasearen beharretara egokitzea, lortzen ari garen eta zabaldu behar ditugun hobekuntzen zuzeneko onuraduna. Lan-bizitzaren amaieran pentsio duinak bermatuko dituen pentsioen sistema publikoaren aldeko borroka gizarte osoaren borroka da, eta gizartearen parte-hartzea eta mobilizazioa eskatzen du. Ildo horretatik, jakinarazten dizuegu azaroaren 30ean Iruñean eta abenduaren 5ean EAEn, ahalik eta herri gehienetan eta hiru hiriburuetan mobilizazioak egingo ditugula manifestu honetan azaldutako aldarrikapenak defendatzeko.\nKronika egunero, euskaraz eta doan jasotzen segi ahal izateko, Kronikalari gehiago behar dira, eta zer esanik ez, proiektu komunikatibo sendo eta profesional bat garatu nahi badugu.\nDobera Euskara Elkartea\nLarramendi kalea 11, Hernani\nTel.: 943 33 08 99 · 688 660 714 · kronika@kronika.eus


cvcfondo: Los años locos\nPublicado por .rafa en 17:58\nOier A. 21 de enero de 2010, 21:49\nOso interesgarriak bideoak bai!! Eta ze zaharra sentitzen naizen! Ni hasi konpetiziotan hasi nintzen garaian ez genuen skating-a ezagutzen. Aralarren karrerak egiten ziren oraindik! Gogoan dut gu ere horrela hasi ginela, medio-patinador egiten, eta gerora iritsi zela skating-a oso osorik.


Gaur arratsaldean eztabaidatuko da Aste Santurako neurriak gogortu ala ez - etakitto.eus\nGaur arratsaldean eztabaidatuko da Aste Santurako neurriak gogortu ala ez\nJaiegunetarako gutxieneko neurri komunak adostu bazituzten ere, kutsatzeen igoera tarteko, ez dute baztertu are gehiago zorroztea. Gaur arratsaldean, Espainiako Gobernuak eta erkidegoek Aste Santurako neurriak gogortu ala ez erabakiko dute, goera epidemiologikoa gehiago kaskartu ez dadin.\nJoera aldaketa sumatu dute kutsatzeetan San Jose zubiaren ostean. Bestalde, Europako herrialde batzuek konfinamendu zorrotzak iragarri dituzte Pazko Asterako.\nMartxoaren 10ean adostutako neurriak honakoak dira: erkidegoen itxiera perimetrala, etxeratze agindua gehienez 23:00etan ezartzea, bilkura sozialak 4-6 pertsonara murriztea eta espazio pribatuan bizikideak ez diren lagunen arteko bilkurak debekatzea. Nolanahi ere, neurriok “minimoen itun” bat zirela azpimarratu zuen Dariasek, erantsiz erkidegoek “are neurri zorrotzagoak” ezartzea bazutela (Jaurlaritzarenak murriztaileagoak dira, esaterako).\n« Bost positibo berri atzeman dituzte Eibarren Familian euskaraz ondo pasatzeko gida prestatu dute Aste Santurako »


Zer bisitatu | Aralar Urbasa\nGure ibarrak izango dituzu zentzumenen pizgarri: toki ederrak, paisaiaren ehundura berdea, usain eta zapore oroitarazleak.\nHerri arkitektura berezi eta ahaltsu bat ikusi ahalko duzu: udalerri txikietan antolatutakoa, paisaia han-hemenka zipriztinduz.\nGozagarri izango dituzu, besteak beste, zelai berdeak, inguruan pagadiz, hariztiz, garoz, gorostiz eta elorriz osatutako basoak dituztenak; ardi, behi eta behorren taldeak, bai eta basurde, orkatz eta azerien multzoak ere; erreka eta ibaiak, ur garden-gardenen ubide; leize eta simak, lurreko erraien erakusgarri; gune babestuak.\nBisitatzeko, berriz: museoak, etxaldeak, gaztandegiak, eskulangileak, interpretazio zentroak. Ibilaldiak, noranahi: Iruñera, Donostiara, Bilbora eta euskal kostaldeko hainbat herri eta hondartzatara.\nToki zoragarria da bisitariarentzat, bidezidor ohikoetatik eta ez hain ibilietatik barrena gozatu ahal izango baitu. Pagoak, ehun urtetik gorako haritzak eta hurrondoak, larrez inguratuta: haiexek dituzte ibiltoki ardi latxek, behiek, orkatzek, sai zuriek, arrano txikiek, putre beltzek eta basakatuek. Horiei guztiei esker da hain aparta hango ingurune naturala.\nNatura da Aralar mendilerroko osagai nagusia, baina harriak ere berebiziko garrantzia du. Trikuharri mordoa dago, mendilerro osoan sakabanatuta, gure historiaren erreserba benetakoa izateraino: 60 trikuharri baino gehiago daude.\nNatura dute bereizgarri mendi hauek, baina baita magia ere: kondaira ugari biltzen dituen tokia da, mitologiako hainbat pertsonaiaren bizitokia: Mari, Kixmi, jentilak... Teodosio Goñi eta herensugearen kondairaren gertalekua.\nAralarko erreiak, agerian bisitariarentzat, Astizen.\nWEB: www.mendukilo.com TLF: 948396095\nDone Mikel in Excelsis santutegiak mila urtetik gora ditu, Aralarko mendilerroan dago, eta, handik, izugarria da ikusmira. Santutegian, erretaula erromaniko bat dago, Europako esmaltegintzako lanik gorena.\nDuela milioika urte, behin betiko aldatu zen Zunbeltz edo Lizarraga izeneko ordoki handi eta ezaguna. Izugarrizko hondoratze tektoniko bat gertatu zen, eta hark korridore handi bat ireki zuen Urbasa eta Andiako mendilerro ordurako ezagunen artean. Inguruko zelai zabalek eta pagadi hostotsuek osatzen dute, txandaka, gune babestu horretako paisaia idilikoa. Hegoaldeko erlaitza bat-batean jausten da Ameskoa ibarretan behera, Urederraren sorburuko zirkuko behatoki natural ikusgarria eratzeraino.\nWEB: www.parquedeurbasa.es Plazaolaren bide berdea\nNaturaren altxortegi bikaina, Larraun eta Leitzaran ibarrak (Nafarroa) eta Gipuzkoa lotzen dituena. Egokitua dute ibilbidea, bizikletazaleen eta ibiltarien pasealeku gisa.\nPerurenatarren museoan familiakoen historia eta bilakaera biltzen dute, eta herri kiroletako material ugari. Leitzatik kanpo dagoen baserri batean dituzte erakusgarri.\nHarizti umela da, interes ekologiko eta tematiko handikoa. Lizason dago, Ultzaman.\nWEB: www.bosque-orgi.com Eltsoko erlezaintza museo-etxea\nUsadiozko etxe bat da. Ultzama ibarrean dago. Aproposa da, eztien eta erleen mundu zirraragarriaren berri jakiteko.\nIbar galdu bat da, eta Leitzatik zortzi kilometrora dago. Izeien baso itzela da.\nLarraun ibarreko herriak\nHerri txiki eta deigarriak, jauretxe handiak ageri dituztenak; paisaia eder baten erdi-erdian daude, klima subatlantiko hezearen eraginpean.\nAraitz ibarreko herriak\nBaserri eta herri ikusgarriak, Mailoak mendien azpian eraikiak.\nBeteluko Goikola burdinola antzinakoa\nXIX. mendeko burdinola bat da. Hara iristeko, Betelutik jo behar da, errege zidorretik barrena.\nBaso mediterranearra, lurzoru karetsuan sortua Era Kuaternarioko lehorteetan.\nIribasen sorburuaren eremuan honako hauek ditugu: iturburuak, simak, isurbideak, dolinak eta garai bateko ubideak…\n"Iturraskarri" ibilbidea, Larraun ibarreko ikuztegi eta herrietatik barrena\nPasealekuak, Larraun ibarreko herrietan barrena.\nIKL interes komunitarioko leku izendatuak dituzte; landazabal handiak eta harizti zabalak daude.\nEsne behien interpretazio zentroa\nEtxeberri ganadutegirako bisitaldiak. Behiak nola zaintzen dituzten, eta esnea nola ekoizten eta merkaturatzen duten azaltzen diete bisitariei.\nLurpeko uren interpretazio zentroa (Artetako iturburua)\nIturburuaren atzean ezkutuan dauden lurpeko uren mundu misteriotsua aurkituko dugu.\nWEB: www.mcp.es TLF: 901502503\nArteta etnografia museoa\nNafarroako lurralde historikoari dagozkion etnografia piezak daude: besteak beste, Erdi Arokoak, eta 30eko eta 40ko urteetakoak —orduantxe agertu zen makinismo automatizatua.\nTLF: 948328034 – 647950896\nUrederra ibaiaren sorbura\nUr garden-gardenen zurrumurrua; argi izpiak zuhaitz hostoen artetik, lima berdez jantziz paisaia.\nHiri moderno eta abegikorra; jarduera ugari egiteko aukera ematen du.\nEuropako hiri turistiko historikoa; kultur ekitaldi handien gertaleku eta hondartza erakargarrien kokaleku.\nHerri politak eta abegikorrak ditu; eta hondartza ederrak bezain erakargarriak, ezin kalitate hobekoak bainularientzat zein surflarientzat.\nLizarrako alderdi zaharra eta juduen auzoa\nLizarra, hiri monumentala, Donejakue bidearen abaroan sortua.\nUpategien ibilbidea. Tradizio handiko upategietarako bisitaldiak, antzinakoetara zein modernoetara: “Ardoaz gozatzen ikasteko, zentzumen guztiez”.\nZugarramurdi eta Sarako leizeak\nLeize ederrak; sorginen topaketak, akelarreak, eta hainbat misterio...\nLorategi botaniko ezinago polita eta baliotsua: espezie oso bakanak dituzte.\nPagoen eta izeien basorik handiena Europa osoan.\nErriberriko erdi aroko eraikinen multzoa\nErriberriko gazteluak eta hango esparru harresituak —erromatarren garaikoa baita— multzo historiko eta monumental bat eratzen dute.\nIratxeko monasterioa / Irantzuko monasterioa / Leireko monasterioa\nIratxeko monasterioa arkitektura monumentalaren opari bat dugu. Leireko monasterioa Nafarroaren bihotz espiritualetako bat da. Irantzuko Santa Maria monasterioa, berriz, Nafarroako zenobio ziztertarraren adierazgarri da. WEB: www.guiasmonasterios.com\nJorge Oteizaren bilduma pertsonala hartzen du bere barruan; XX. mendeko eskulturako sortzailerik adierazgarrienetako bat izan zen.\nSendaviva Abentura eta Dibertsio Parkea Nafarroako Erriberan dago, Iruñetik hegoaldera, 80 kilometrora, eta Bardeako Natur Parketik gertu.\nWEB: www.sendaviva.com TLF: 948088100\nArabako hiriburua da Gasteiz. Bidegurutze batean dago; historiaren joanean toki estrategiko garrantzitsu bat izan da, bai ikuspegi militarretik eta bai merkataritza zein kultura ikuspegietatik ere.\nPagoetako natur parkeko lorategi botanikoa\nAian dago lorategi botanikoa, Zarautz ondoan; 25 hektareako lur eremua hartzen du, eta horietatik hamabost baso autoktonoa dira. Gure Ostatuak


Zainduz elkartea sortu dute, zahar etxeetako egoera salatzeko asmoz | Gizartea | Berria\nZainduz elkartea sortu dute, zahar etxeetako egoera salatzeko asmoz\n«Opakutasuna» eta «baliabiderik eza» kritikatu dituzte Nafarroako 30 bat egoiliarren senideek. Batzar irekia eginen dute datorren asteartean\nZainduz elkarteko kideak, atzo, Iruñeko Gazteluko plazan eginiko agerraldian. IÑIGO URIZ / FOKU Tamaina handiagoan ikusi\n2020ko urriak 20 - Iruñea\nOhartarazi dute Nafarroako zahar etxeetako egoera «jasangaitza» dela: egunero urratzen direla egoiliarren «eskubideak, duintasuna eta bizi kalitatea», eta senideei ezer gutxi kontatzen dietela barruan direnen bizi baldintzei buruz, «datuen babeserako legea aitzakiatzat hartuta». Kezka dute, kezka bizia. Horregatik sortu dute Zainduz elkartea: egoera salatzeko eta «hartu beharreko neurriak hartzeko».\nOraingoz, 30 bat familiak osatzen dute elkartea: zahar etxeetako egoiliarren senideez gain, tartean daude pandemia hasi zenetik egoitzetan hil direnen eta osasun arreta etxean jasotzen duten adinekoen familiak ere. Orain arte «babesgabe» sentitu direla salatu zuten atzo Sergio Gomezek, Mikel Auzak eta Amaia Agirrek, elkartearen izenean, eta kudeatzaileen «opakutasun erabatekoa» azpimarratu zuten.\nKalteak aurten azaleratu badira ere, elkarteko kideek uste dute arazoak erro sakonak dituela: «Murrizketak aurrekontuetan, zerbitzuen pribatizazioa, langile falta, lan baldintzen prekaritatea, ikuskatze lanak bertan behera utzi izana... Horrek guztiak hondoratu egin du zerbitzuaren kalitatea. COVID-19ak eragindako krisiak agerian utzi ditu gabezia horiek», azaldu zuen Auzak.\nEgungo egoera «pribatizazio eta ekonomizismo nahiaren ondorio» dela nabarmendu zuen egoiliarren senideen bozeramaileak; haren ustez, osasunaren gainetik «errentagarritasun ekonomikoa lehenesten duen negozio eredu bat» gailendu da, izatez.\nHala ere, Zainduz elkarteko kideek azaldu dutenez, murrizketek eta prekaritateak egoiliarrei bakarrik ez, zaintza lanez arduratzen diren beharginei ere kalte egin diela: «Zahar etxeak bakartze gune bihurtuta, erabiltzaileen eta langileen eskubideak urratzen ari dira». Are: «tratu txar instituzional» gisara definitu dute zahar etxeetako egoiliarrek eta langileek bizi duten egoera.\nHorrez gain, Osasunbideari leporatu diote zahar etxeen gaineko kontrolari eta zaintzari uko egin izana: «Utzikeria horren ondorioz, egoitzetan ematen duten arreta, pribatua izateaz gain, oso eskasa da, eta horrek kalte egiten dio bertan bizi direnen osasunari». Zahar etxeetan bizi direnen arreta osasun etxeetan bermatu beharko litzatekeela gaineratu dute Zainduz elkarteko kideek. «Eskatzen dugu kalitatezko eredu bat, irizpide argiak eta banakako arreta planak izanen dituena».\nBestalde, adinekoen egoitzetako «bidegabekeriak» salatu dituzten egoiliarrek «errepresaliak» jaso izan dituztela ere salatu du Sergio Gomezek: «Ez dugu halakorik onartuko. Zahar etxean senideren bat galdu dugunok ez gara errepresalien beldur. Segituko dugu murrizketa eta eskubide urraketa guztiak agerian uzten, eta prest gaude erakundeen aurka auzitara jotzeko, adinekoen osasunaren negozioan konplize izan direlako».\nAzkenik, zahar etxeetako egoiliarrei, langileei eta senideei eskatu diete «antolatzeko» eta datozen asteetan antolatuko dituzte protesta ekintzetara batzeko. Horiek zehazte aldera, batzar irekia eginen du Zainduz elkarteak hilaren 27an, 18:00etan, Iruñeko Kondestablearen jauregian. Helbide elektroniko bat ere eman dute, atxikimenduak jasotzeko: zainduz-cuidando@gmail.com.\nHilaren 31n, bestalde, Arabako, Bizkaiko eta Gipuzkoako zahar etxeetako egoera salatuko dute egoiliarren senideek eta beste zenbait eragilek, Bilbon, Donostian eta Gasteizen eginen dituzten manifestazioetan. Protestarekin bat egin zuen atzo Bizkaiko Pentsiodunen Mugimenduak ere.\n«Bigarren olatuan gaude jada, baina zahar etxeetan kutsatzeek eta heriotzek ez dute etenik», adierazi zuen Andrea Uña Bizkaiko Pentsiodunen Mugimenduko bozeramaileak. Salatu zuen talde politikoek ez dietela orain arte pentsiodunen proposamenei erantzunik eman.\nIntzidentzia tasa jaitsi dela esan du Sagarduik, baina «zuhurtzia» eskatu du\nOsasun sailburuak adierazi du Osakidetza «beharrezkoak diren proba guztiak» egiten ari dela. Ospitaleratzeen datuek, berriz, gora egin dute\n«Intelektual engaiatuaren» betaurrekoak\nTxillardegik euskalgintzaz eta gizartearekiko konpromisoaz idatzitako hainbat testu bi liburutan plazaratu ditu Jakinek, eta haren pentsamenduaren inguruko bilduma osatu\nBegiradetan ere sumatzen dute\nSare sozialetan zabaltzen diren albiste faltsuek eta kontakizunek etorkinengan zer eragin duten aztertu du SOS Arrazakeriak, eta ondorioztatu du eguneroko bizimoduan nabaritzen dutela, bai beren eskubideak betetzeko zailtasunetan, bai pertenentzia sentimendua garatzeko ezintasunetan.\nCabacasen gurasoek auziari buruzko txostenak eskatu dizkiote Erkorekari\nKomunikabideetara igorritako gutunean, esan dute «samina» eragin diela Ertzaintzak barne ikerketa itxi izanak. Bilera eskatu diote Erkorekari\n«Ikastetxe pribatuen alde» egitea leporatu dio Steilasek Jaurlaritzari\nEzabatzen ari den irudia\nAdinduen egoitzetan, beste hamahiru kasu


Euskal Herria Bildu - Tokiko Erakundeei eragingo dieten legeei buruzko eztabaida gizartean eman dadin urratsak emateko eskatu dute Nafarroako EH Bilduko alkateek\nTokiko Erakundeei eragingo dieten legeei buruzko eztabaida gizartean eman dadin urratsak emateko eskatu dute Nafarroako EH Bilduko alkateek\n2012ko udaberrian Nafarroako toki-administrazioren antolaketaren balizko erreformaz hitz egiten hasi zen. Nafarroako Gobernuak, ondoren, "Nafarroako Toki Administrazioa Berrantolatzeko Lege Proiektua" aurkeztu eta tramitatzea onartu zuen. PSNk, bere aldetik, "Toki Administrazioa berrantolatzeko, sinplifikatzeko, modernizatzeko eta demokratizatzeko Foru Legerako Proposamena" aurkeztu zuen, eta hori ere tramitatzea onartu zuen Nafarroako Parlamentuak. EHBilduk ere, bere talde parlamentarien bitartez, baztertua izan zen osoko emendakina aurkeztu zuen, baita emendakin partzialak ere.\nNafarroako Parlamentuan, beraz, Nafarroako toki-erakundeen antolaketarekin lotutako bi lege tramitatzen ari ziren eta, horren aurrean, parlamentuan ponentzia bat eratzea erabaki zen, zein ondorioetara iritsiko den oso ongi ez dakigun arren.\nTestuinguru horretan Partido Popularraren Gobernuak, estatu mailan, "Proyecto de Ley de Racionalización y Sostenibilidad de la Administración Local" izeneko proiektua onartu eta tramitatu zuen. Proiektu horrek udal autonomia erasotzen du zuzen-zuzenean, aurrekaririk ez duen birzentralizatzea ezarri nahi du eta gizarte eskubideetan sekulako murrizketa aurreikusten du.\nGure aurrean legegintzako ekimen ezberdinak ditugu, beraz, toki-entitateek (TTEE) ematen dituzten zerbitzuetan eragin zuzena izanen dutenak. Oso eztabaida sakona dugu hemen, eta horrek informazio argia emateko bideak eskatzen ditu, baita inplikatuta dauden alde guztiek —udalak eta kontzejuak— eta herritarrek orohar parte hartzeko baliabideak jartzea ere.\nUPNren, PSNren eta PPren legegintza ekimen horiek, orohar, udal autonomiaren aurkako eta udalen nahiz kontzejuen erabakitzeko gaitasunaren aurkako beste kolpe bat ekarriko lukete. Toki entitateak eskumenik gabe utziko lituzkete eta, horiek direnez herritarrengandik hurbilen dauden erakundeak, TTEEk herritarrei ematen dizkieten zerbitzu asko murriztu edo desagertuko lirateke.\nJakin badakigu Nafarroako erakundeen egitura gaur egungo errealitate ekonomikora eta sozialera egokitu behar dela; hala ere, erakundeen egitura egokitzeak egitura hori indartzea bilatu behar du, eta ez desagertzea, finantziazio handiagoa eta ez mendekotasun handiagoa, eta eskumenak eta autonomia gehitu eta handitu egin behar ditu, eta ez alderantziz.\nTTEEen etorkizuna eta biziraupena bera azken hamarkadetako kezkagarriena den une honetantxe, Nafarroako udal eta kontzejuen federazioaren (NUKF) Zuzendaritza Batzordeak, Lehendakaria buru duela, bere egitekoekiko utzikeria nabarmena erakutsi du berriz ere, eta ez du inolako urrats sakon eta zabalik eman gaur egungo bidegurutze honetan TTEEk eztabaidatu eta parte hartzeko tokia izan dezaten. Horren froga argia, ulertezina eta salatzeko modukoa da, hain zuzen ere, abenduaren 13an NUFKek deitutako Batzar Orokorrean ez dela sartu, eztabaidagaien artean, hain funtsezkoa den Toki Administrazioaren egituratzea, hain garrantzitsua den gaia bazter utziz eta ahaztuz.\nNUFKen estatutuen arabera, beraren egitekoa dira, besteak beste, egitura politiko eta administratiboen aurrean udal autonomia defendatzea eta sustatzea, edo Toki Entitateen eta kolektibitateen interesak ordezkatzea.\nHiru lege tramitatzen ari dira —2 Nafarroan eta bat Estatuan—, eta Nafarroako Parlamentuan ponentzia bat, eta horren aurrean, parte-hartzeko eta eztabaidatzeko bideak ireki beharrean eta Nafarroako Gobernuari TTEE guztiak eztabaidara eraman ditzala eskatu beharrean, ikusten ari gara, osotara kezkaturik ikusi ere, NUKFeko arduradunak berriz ere UPNren Gobernuarekin bat egiten ari direla, UPNk ezartzen dituen irizpideen jarraitzaile huts bihurtuz, udal autonomiaren eta toki entitateen eskumenen defentsan ezinbesteko eragile izan beharrean, eta herritarrentzako zerbitzu publikoak bermatuko dituzten politikak garatzeko behar besteko finantziazioa eskatu beharrean.\nHori guztia kontuan izanda, EHBilduk hainbat harreman izanen ditu Nafarroako 11 eskualdetan EHBilduko hautetsiei eta interesa izan lezaketen beste hainbati lege horien tramitazioaren gaurko egoeraren eta legeen edukiaren berri emateko. Ondoren beste erronda bat eginen dugu berriz, ekarpen guztiak jasotzeko eta egunez egun toki-entitateetan kudeaketan eta lanean ari diren pertsonen kezkei erantzuna emateko.\nHalaber, gure ustez ezinbesteko betebeharra da herritarrei ekimen hauen funtsezko edukien inguruko argibideak ematea, baita ekimen horiek garatzeak haien udalerrietako bizitzan izan litzakeen ondorioen inguruko argibideak ematea ere. Hori dela eta, informazioa eskaintzeko ekimenak abiatuko ditugu.\nArgi bezain garbi izan behar dugu, TTEEei zuzenean eragiten dien lege batek gizartearen onespena izan behar badu, lege hori ezin dela entitate horiek parte hartu gabe tramitatu, onartu eta garatu, eta udal autonomiaren printzipioaren arabera arautu behar dela TTEEen jarduteko gaitasuna murriztera joko duen edozein urrats.\nOndorioz, dei egiten diegu erakunde guztiei, baita NUKFari ere, TTEEei bereziki eta Nafarroako gizarteari dagokion eztabaida hori bultzatzeko urratsak eman ditzaten, parte-hartze zabala eta eraginkorra sortuz, eta gure erakundeen sareak gure errealitateari eta beharrei erantzun diezaiela bultzatuz, eta ez, aitzitik, sare horrek TTEEak desagertzea eta zerbitzu publikoak pribatizatzea lortu nahi duten bestelako interesei erantzutea.


Emakumeen nazioarteko eguna | Abandoko San Bizente Martiriaren parrokia · Bilbao\nMunduan milioika emakumek indarkeria mota desberdinak jasaten dituzte. Abandoko San Bizente Martiriaren parrokiatik egoera hau salatu nahi dugu, COVID-19aren pandemiarekin larritu egin baita. Aita Santuak dioen bezala, “ezin dugu beste aldera begiratu”.\nGaur, martxoak 8, Bilboko Elizbarrutiak pandemia garai honetan lehen lerroan egon diren 8 emakume ordezkatzen dituen ekitaldi instituzionala egingo du. Elizbarrutiko gotzain administratzailea Indautxuko Karmengo parrokiako aretoan buru izango den ekitaldia Elizbarrutiaren webgunetik zuzenean jarraitu ahal izango da 12:30etik aurrera.\nAzkenik, Abandoko San Bizente Martiriaren parrokiak, Frantzisko Aita Santuarekin batera, genero-indarkeriaren biktima diren emakumeen alde otoitz egitera gonbidatzen zaituzte, eta haiek babestu, entzun eta haien sufrimendua arinduko duen gizarte bidezkoago baten alde borrokatzera ere.\nParrokiaemakumea, indarkeria, otoitza\n2022(e)ko apirilaren 14a\n2022(e)ko apirilaren 12a


Urtzi eta Telle bezala, "inplikatzen diren pertsonak babesteko" dei egin du EH Bilduk - Uriola.eus\nUrtzi eta Telle bezala, "inplikatzen diren pertsonak babesteko" dei egin du EH Bilduk\nuriola.eus 2015-04-30 12:51 Ekonomia-Lana Deustualdea\nUrtzi Martinez eta Jon Telletxea Deustuko grebalari presoen "berehalako" askatasuna eskatu dute gaur Done Petri plazan elkartu diren lagunek bi gazteen atxiloketatik sei hile pasa direnean. EH Bilduko Aitziber Ibaibarriagak adierazi du arduradun instituzionalek "gizarte eta lan-eskubideen defentsan inplikatzen diren pertsonak babestu behar dituztela".\n2012ko Greba Orokorrean gertatutako istiluetan parte hartzea egotzita 18 hileko kartzela zigorra jaso zuten Urtzi Martinez eta Jon Telletxea Deustuko gazteei elkartasuna agertu diete 20 bat lagunek Done Petri plazako kioskoan, duela sei hilabete pasatxo atxilotu zituzten lekuan. "Lotsagarria da" maiatzeko hauteskundeetan Bilboko Udalerako EH Bilduko zerrendaburu den Aitziber Ibaibarriagaren esanetan "langileen eskubideak defendatzeagatik" Justiziak ezarri zien "kondena". Egun, Zaballako kartzelan daude Urtzi eta Telle FIES erregimenpean. "Arriskutsutzat" jotzen dituztela gaitzetsi du Ibaibarriagak.\nUrtzi eta Telleri elkartasuna "berresteko" keinu gisa, maiatzeko udal hauteskundeetako EH Bilduren zerrendetan parte hartzeko proposamena egin dio koalizioak Libe Irisarriri, Jonen amari. Bilboko Udalerako zerrendetan 27. postuan aurkeztuko da Libe Irisarri.\nGizartearen inplikazioa ez ezik politikarien eta erakundeen inplikazioa eskatu du Ibaibarriagak gaurko agerraldian: "Ardura instituzionala dugunok inplikatu behar dugu, eta babes osoa adierazi behar diegu inplikatzen diren herritarrei". Gizarte eta lan-eskubideak berreskuratzeko erantzukizuna "denona" dela gogorarazi du Ibaibarriagak. EAJk gidatu duen Bilboko udal gobernuari zuzendutako mezua izan da azken hau. "Ardura zuzena edo zeharkakoa izan duen lan-aferetan" inplikazio falta leporatu dio EAJri EH Bilduk, eta adibide moduan jarri ditu lorazainen eta ikastetxeetako mantenimenduko langileen gatazkak.


El oxímoron de la abuela — Kultura — Eibarko Udala\nLa red antzerki elkartea (Gipuzkoa)\nEibarko antzerki talde gazte batek orain dela hilabete batzuk beste eibartar baten antzezlana lehen aldiz antzeztu zuen. Eta une egokiena dela pentsatu dugu Eibarko Jardunaldietan eibartarrei aurkezteko.\nEl oxímoron de la abuela memoria historikoari, duintasunari,minari eta gizatasunari buruz mintzatzen den lana da. Antzezlanak autorearen amonaren benetako istorioa du abiapuntu, eta Gerra Zibilari eta gerraosteari buruz hitz egiten du mezu positibo batekin. Amonak bere bizitzako atalik mingarrienak isiltasunaren gela itxian gordetzea erabaki zuen. Kontatu ezin izan ziren, edo nahi ez ziren istorioak eraiki daitezke oroitzapen horiekin.\nJavier, historiako irakasle bat, bere arrebaren etxera doa, Laura arkitektoa, 2010eko futboleko Mundialaren fi nala, Espainia-Holanda partida ikustera. Partidan zehar beraien familiaren historia-atalak elkartuko dituzte, porrotez, hutsegitez eta isiltasunez beteak, baina amonaren irudia gailenduz, errealitaterik gordinenari ere aurre egiteko duen ahalmenarengatik.


Oferta formativa / Masterrak / Jangela eta bezeroen arreta - Basque Culinary Center\nJangela eta bezeroen arreta\nHURRENGO EDIZIOAK 2019AN EMANGO DU HASIERA\nErabiltzaileek jatetxe bat aukeratzeko arrazoien artean, sukaldaritza laugarrena da, harreraren, espazioaren eta esperientziaren atzetik (Ferrán Adriá)\nZure burua jangelako profesionaltzat duzu baina lanean intuizioz jarduten duzu?\nProfesionalizatzeko eta garai berrietara egokitzeko gogoz zaude, jangelaren, zerbitzuaren eta bezeroen arretaren joerak ezagutzeko eta zure jatetxeari balio erantsia emateko?\n• Profesionalki garatu nahi duten jangelako profesionalak.\n• Zerbitzua planifikatzeko eta zuzentzeko helburua duten jatetxeen arloko ekintzaileak eta gerenteak.\n• Beharrezkoa da aldez aurreko esperientzia izatea zerbitzari edo jangelako langile gisa.\n• Berritzeko eta ikasteko gogoz daudenen hautagaitzak positiboki baloratuko dira.\nEz da aldez aurreko prestakuntza zehatzik behar.\nPrestakuntza-programa lau modulu nagusitan eta ikastaro-amaierako lan batean banatuko da:\n• 1.JATETXE GARAIKIDEETAKO JANGELAK\n• 2.PRODUKTUAK JANGELATIK EZAGUTZEA\n• 3.ARLO DIGITALA JANGELARI DAGOKIONEZ\n• 4.PSIKOLOGIA, TALDEA ETA SALTZEKO TEKNIKAK\nEzagutu jangelekin lotutako teknologiaren azken joerak eta egokitu garai berrietara.\nIRAUPENA: 6 ECTS.\nIKASKETA ALDIA: 2018ko apirilak 9tik ekainak 25ra\nORDUTEGIA: 9:15etatik 13:30etara eta 14:45etatik 18:30etara\nMATRIKULA: izen-ematea irekita dago.\nBasque Culinary Centerrek learning by doing delakoan oinarritutako ikaskuntza-metodologiaren aldeko apustua egiten du, eta ikastaroan ikasitako kontzeptuak praktikan jartzeko.\nHonako metodologia honi jarraituko zaio:\n• Aurrez aurreko saioak: saio teoriko-praktikoetan landuko ditugu jangelako zerbitzuak eta zerbitzu-motak rol jokoen bidez, bezeroen aurrean platereratzeko joera berriak, talde-lanerako tresnak, erreserben kudeaketa eta sare sozialen erabilera, besteak beste. Halaber, jarduera eta ariketa praktikoekin hainbat gaitasun ikasiko ditugu, adibidez, ardo-dastatzea eta maridajea, garagardoa ateratzea, kafe perfektua sortzea, koktelak egitea, etab.\n• Aurrez aurrekoa ez den lana: aurrez aurreko saioetan landuko diren ezagutzak barneratzeko, saioen aurretik, bitartean eta ondoren zenbait lan egin beharko dira.\n• Ikastaro-amaierako lana: ikasleek ikastaro amaierako memoria sortu beharko dute, ikasitako ariketa eta edukiekin.\nHonako hauek osatuko dute irakasle-taldea:\n• ikastaroaren koordinatzailea eta irakasle titularra.\n• Basque Culinary Centerreko jangelaren alorreko irakasleak.\n• Lan-segurtasunean, elikadura-segurtasunean eta iraunkortasunean adituak diren irakasleak.\n• Jatetxeen alorreko hainbat produktutan adituak diren irakasleak: enologoak, sommelierrak, bartenderak eta abar.\n• Sektore profesionaleko erreferentziazko gonbidatuak: maîtreak eta sommelierrak.\nProgramak 1.600 euroko prezioa izango du eta honela ordainduko da:\n• Zenbatekoaren % 40, hau da, 580 euro, hautagaia onartu egin dela baieztatzen denean, lekua gordetzeko.\n• Gainerako zenbatekoa, 870 euro, programa hasi baino bi aste lehenago.\nIkastaroaren kostuaren %60 hobaria jasotzeko aukera dago Tripartita Fundazioaren bitartez\n• Gonbidatuak eta master Class saioak.\nAstelehenak, ordutegi etena\tde 9:15tatik 13:30tara eta 14:45etatik 18:30tara\nJANGELA ETA BEZEROEN ARRETA IKASTAROA egitea interesatzen zaizu?


Larraitz Ibaibarriaga Etxaburu - Lea-Artibai eta Mutrikuko Hitza : Lea-Artibai eta Mutrikuko Hitza\nEspainiako Kritikaren Saria jaso du Kirmen Uribe idazle ondarrutarrak, 'Izurdeen aurreko bizitza' eleberriagatik\nEuskarazko lanen artetik, Susa argitaletxeagaz iaz kaleratutako eleberria eta Itziar Ugarteren 'Gu gabe ere poema' liburua aukeratu dituzte kritikariek.\nHerrietatik hurrerago igaroko da X. Lea-Artibai Rallye\nApirilaren 29an eta 30ean zeharkatuko ditu eskualdeko errepideak, eta aurten, estreinako, Ispasterren egingo dira egiaztapenak, lasterketa herri gehiagotara zabaldu nahian. Berriatuko plazan aurkeztu du Kastinparro racing taldeak rallya.\n'Euskara ahotik bihotzera' horma-irudia egin dute Berriatuko eskolakoek\nGaur hasi (abenduak 1) eta bihar amaituko dute Euskaraldiaren baitako ekimen koloretsua\nBerritxuko Neskak taldearen ekimenez, horma-irudia diseinatzeko bigarren lan saioa egin dute Irantzu Lekue artista ezagunaren laguntzagaz; herriko eskolako LH5 eta LH6ko ikasleek lagunduko diete margoketan.


Gabonetako Emakumezkoen futbol txapelketa aurkeztu dute - Debagoiena - Goiena.eus\nGabonetako Emakumezkoen futbol txapelketa aurkeztu dute\nAne Miren Etxeberria 2013-12-04 14:26\nBederatzigarren urtez, Debagoieneko futbol selekzioa, Real, Athletic eta Osasuneko jokalarien aurka lehiatuko da. Aretxabaletako Ibarra futbol zelaian izango dira partiduak abenduaren 30 eta 31n eta guztira 350 neskek hartuko dute parte.\nAretxabaketako Gabonetako Emakumezkoen Futbol Txapelketa gaur goizean aurkeztu dute Arkupe Kultur Etxean eta bertan izan dira Realeko zuzendaritza taldeko Juanjo Arrieta eta Aitor Mendibil, Arizmendiko lehendakari Jokin Mujika, Udaleko Kirol zinegotzi Tomas Fernandez, eta Arizmendi Kirol elkarteko kide Urtzi Amiano. Athletic zein Osasuneko ordezkariek ezin izan dute aurkezpenean egon.\nAurtengo txapelketan, lau maila desberdin arituko dira, kimuak, haurrak, kadeteak eta seniorrak. Gaztetxoek futbol 8a jokatuko dute eta seniorrek aldiz, futbol 11. Azken hauen kasuan kuadrangular bat izango da txapelketa eta abenduaren 31an goizeko 9:30tatik aurrera jokatuko dute. Debagoieneko selekzioari dagokionez, Bergara, Aloña, Mondra eta Arizmendiko neskek bat egingo dute Realeko, Athleticeko eta Osasuneko nesken aurka lehiatzeko.\nUrtzi Amiano Arizmendi Kirol Elkarteko kideak aipatu duen bezala, txapelketa honen helburua "disfrutatzea da, irabaztea alde batera utzi eta emakumezkoen futbola sustatu eta bultzatzea da" nahia. Errealeko kide Juanjo Arrieta bergararrak ere argi utzi du "kirola egitea oso ona dela eta halako txapelketatan parte hartzea oso garrantzitsua dela".\nAurkezpenarekin amaitzeko, bertaratutako kadete mailako neskek, aurkezpenean izan diren parte hartzaileekin batera talde argazkia atera dute Arkupeko kanpoaldea.


Fitxategiak – Page 76183 – Mediateka\nBerriemailea: Felipe, Agustin, Margari, Manuel\nGaiak: arropa, bidaia, bizimodua, dantza, denetarik, elkartea, erlijioa, eskola, ezkongaiak, ezkontza, familia: guraso/seme-alabak, Gerra, jubilatuak, kontakizuna, lana: mendiko lana, lana: soldata, sexualitatea\n00:16:10 bidaia, jubilatuak Apirilaren 5ean "Montecillo", toreatzen den leku batera joango dira erretiratuak. Nafarroako Erribera ikusiko dute, bazkaria eta dantzaldia izango dute. Hirurehun eta berrogeita hamar lagun joango dira. Ateratzeko ordua eta autobusen antolaketa. (05:10") Las Palmasen daude beste erretiratu batzuk. Bihar etorriko dira. (06:10") Benidormerako bidaia prestatzen ari dira. Laurogei plaza dituzte. Benidorm gustokoa dute erretiratuek. Urtero bi bidaia antolatzen dituzte hara. (08:25") Gimnasia egiten ere jarraitzen dute. Iruñeko Anaitasuna kiroldegira joango dira gimnasia egitera, gimnasia erakusketa bat egingo diete eta Toron bazkalduko dute. Hurrengo ateraldia egun bateko bidaia izango da Lourdesera. (10:40") Benidorm oso lasaia da eta hondartza gustatzen zaie. Batzuek ez zuten ezagutzen erretiratu arte. Hotelari eta janari kontuei buruz. Egun bateko bidaietara joaten dira baina nahiago dute leku batean egun gehiago egon lasai-lasai. (14:40") Mus txapelketak antolatzen dituzte.\n00:23:35 bizimodua, denetarik Manuel hogeita hamasei urtez egon zen baserrian. Baserri txarra zen eta Doneztebera joan zen lanera. Agustin, hogei urterekin soldadu joan zen arte, baserrian bizi izan zen. Santanderren egon zen soldadutza egiten, ongi pasatu zuen. Itzulitakoan aizkora hartuta Iratira eta gero Frantziara joan zen lanera. Gero fabrikan sartu zen. Ezkongabea da. Margarita hamalau urterekin atera zen neskame lanera, Donezteben. Gero hara joan zen bizitzera. Felipe hogeita zortzi urtez egon zen etxean. Orduan ezkondu zen eta Donezteben denda ireki zuten. Ezkondu arte, mendian egon zen lanean.\n00:28:00 Gerra Gerra garaiko oroimenak: Manuel: Ondoko baserrira joaten ziren gaua bertan pasatzera. Bi gizonek atean ematen zuten gau osoa sarde eta tresnekin guardia egiten. Biharamun goizean berriz joaten ziren etxera. Beldurra bai, baina goserik ez zuten pasatu. Baserrian egonik beti zerbait egoten zen. Felipe 1932an Sunbillan jaio zen eta lau urte zituen Gerra hasi zenean. Zuhaitzak moztu eta karretera mozteko erabili zituzten. Beharra bai, baina goserik ez zuen pasatu.\n00:38:45 eskola, lana: soldata Oso denbora laburra eman dute eskolan. Neguan batzuetan zihoazen baina udan lan handia zegoen etxean. Gaur egun idatzi eta irakurtzen badakite. Agustin: ardiak jeiztera jaikitzen ziren, segaz belarra ebakitzera joan eta bazkaldu arte aritzen ziren. Hamaika urtetan hasi eta soldadu joan arte horrela aritu zen. Margarita bederatzi urte zituela, maizterrak zirenez, nagusiaren etxean lanak egiten hasi zen eta hiru urtez egon zen. Gero neskame joan zen hogeita bi urte zituela ezkondu zen arte. Orduan ez zen orain bezala ordaintzen, hiru urtetan ez zioten sosik ere eman. Feliperen lehenengo soldata, Diputazioan izan zen, hamabost urterekin. Galtza motzetan joan eta luzeak jartzera bidali zuten etxera. Hamabi pezeta ematen zioten eguneko, Sunbillako kanalean hemezortzi. Mendian gero, mila berrehun pezeta inguruan jasotzen zituen hilean. Felipe hamalau urte izan arte joan zen eskolara. Ikasketekin jarraitzea gustatuko zitzaiokeen baina ezin zuten. Hamazazpi urte zituela joan zen mendira eta han bai pasatu zituela kalamitateak. Agustinek mila pezeta irabazten zuen hilabetean eta nahitaez aurrezten zuten, igande arratsaldea besterik ez baitzuten libre. Felipek behin berrehun eta berrogeita hemezortzi egun eman zituzen mendian behin ere jaitsi gabe. Babak besterik ez zituzten jaten. Igande arratsaldean zerbait jaten zuten askarian: bakailao eta patata frijituak tomate pixka batekin. Handik basati bihurtuta itzultzen ziren. Margaritak ez du miseriarik pasatu. Manuelek ere ez, baserrian egonik, aukera gehiago izaten baitzituen. Ultzamatik astoz ogia ekartzen zuten. Agustinek ere mendian babak besterik ez zituen jaten. Zortzi bat urte aritu zen mendian. Mendian eta Ameriketan dirua egiten zen, ez baitzen gastatzen. Gazte denbora gogorra gogoratzen dute, baina neguan hiru hilabetez egoten ziren etxean goxo-goxo.\n00:41:30 kontakizuna, lana: mendiko lana Felipek oso gaizki pasatu zuen mendian. Zenbaitetan negar egin zuen. Kontakizun tristea.\n00:47:20 erlijioa, familia: guraso/seme-alabak Felipek beti esaten du bere umeak bera baino hobeak direla. Beraiek gazteak zirenean gaurko gazteak baino okerragoak ziren. Lehen gurasoei errespetua baino gehiago beldurra zitzaien. Gauza bera maisu eta apaizari. Apaiza eskolara joaten zen egunero dotrina irakastera. Familian ere otoitz egiten zen. Egun osoan zehar erlijio giroa nabarmena zen. Ez dute erlijiotik kanpo gelditzen zenik ezagutu. Mezatara ez joateko baimena eskatu behar zen. "Hijas de María" delakoak.\n00:51:08 dantza Arropa berezia zuten igandeetarako. Igande arratsaldetan dantzaldia egoten zen, baina solte dantzatzen zen, jotak eta. Kanpaiak jotzen zituztenean etxera joan behar zuten. Orduan denei gustatzen zitzaien dantzatzea. Felipe ez da dantzazalea izan. Zahartzearekin batera hasi zen dantzan. Batek ere ez daki musika tresnarik jotzen. Orduan ez zegoen horretarako aukerarik.\n00:58:30 ezkongaiak Manuelek Margarita igande arratsalde batean ezagutu zuen eta handik sortu zen harremana. Lau urtez egon ziren nobio. Agustin ezkongabea da eta arreba batekin bizi da. Felipek andregaia betidanik ezagutzen zuen, herrikoa baitzen. Josten ikastera joaten zen Feliperen amarengana. Gabon zaharrean bere arrebaren ezkontzan, koruan ikusi eta behera joateko esan zion. Hurrengo egunean dantzaldia amaitutakoan lagundu zuen. Zortzi urtez egon ziren nobio baina oso gutxi ikusten zuten elkar. Neskak hamasei urte zituen, berak baino lau urte gutxiago. Menditik gutunak idazten zituen, bere andregaiarentzat eta besteen andregaientzat.\n01:00:00 arropa, ezkontza Margarita soineko beltzez eta senarra trajez jantzita ezkondu ziren. Donamarian ezkondu ziren, bazkaria eta dantzaldia. Iruña, Lizarra eta Donostian egon ziren eztei-bidaian. Felipe ere berdin ezkondu zen. Iruñean ezkondu ziren eta Donostia eta Iruñean egon ziren eztei-bidaian.\n01:03:30 sexualitatea Ezkongauean biluzteko bildurra izaten zuten. Ezkondu aurretik hitz egiten zuten sexualitateari buruz. Pixka bat hurbildu ere egiten ziren. Jendeak ikus ez zitzan neska aurretik joaten zen. Gaur egun lasaiago hitz egiten da sexualitateari buruz. Beraiek ez zuten prestakuntzarik izan eta ez zeuden prestaturik. Frantziako lagunek odolik ez ote zuten esaten zieten.\n01:11:55 elkartea Arkupe elkarteari oso eskertuta daude. Beraiek antolatu eta prestatzen dute dena. Erretiratu bezain laster bazkide egin ziren. Felipe da Arkupe elkarteko presidentea. Bere ideia Ubarminen aldakatik operatuta egon zenean sortu zen. Hango guztiak oso ongi portatu ziren berarekin eta berak ere besteentzat zerbait egin behar zuelakoan hasi zen horretan. Manterola, Pablo eta Urroztar batekin batera hasi zen. Gaur egun bi mila seiehun inguru bazkide dira. Hasiera zaila izan zen, baina gaur egun Nafarroan lehenengoak dira.\n01:15:33 denetarik, elkartea Margaritak goizean zazpi kilometro oinez egiten ditu. Gero etxeko lanak egiten ditu eta lasai bizi dira. Agustinek baratzea du eta bertan eta paseoetan ibiltzen da. (74:00") Arkupek ez du udaletxeekin traturik egiten. Bere lokalaren erdia Nafarroako Gobernuak ordaindu zuen eta beste erdia beraiek. Agurra eta eskerrak.


Curso: Moodle-ren ezaugarri nagusiak\nMoodle-ren ezaugarri nagusiak\nIkasi nahi al duzu Moodle erabiltzen?\nIkastaro honetan Moodle-k ikasteko eta irakasteko eskaintzen dituen baliabideak eta jarduera-motak aztertuko ditugu.\nIkastaro hau zeure ordenagailura jaitsi\nMoodle-ren ezaugarri nagusiak ikastaroa Archivo\nDiseinu orokorraren ezaugarriak Página\nMoodle moduluka antolatzen da Página\nBaliabideak edukiak dira: irakasleak ikasleei eman nahi dien informazioa. Aldez aurretik prestatutako materialak izan daitezke eta ikastaroan zehar zerbitzarira igotakoak: Moodle-n bertan editatutako orriak, edo ikastaroan agertuko diren kanpoko web-orriak.\nHTML testua Página\nEsteka (kanpoan ikusiko da) URL\nEsteka (barruan ikusiko da) URL\n"Direktorioa" baliabidea Carpeta\nOffice moduko fitxategia Archivo\nMoodle Doc-ak: Baliabideak URL\nEtiketa izatez ez da jarduera bat. Ikastaro baten erdiko orrian testua, irudia, bideoa... txertatzeko modua ematen du. Hemen Wazemank saioaren saihetsa tartekatu dugu.\nMoodle Doc-ak: Etiketa URL\nIkastaroaren orri nagusiak ezkerreko eta eskuineko aldeetan blokeak izaten ditu, eta erdiko zutabean ikastaroaren edukiak berak. Blokeak gehitu, ezkutatu, ezabatu edo alboetara zein gora nahiz behera alda daitezke, edizioa aktibatuta dagoenean.\nBlokeek informazioa edo beste funtzionalitate batzuk eskaintzen dizkiete irakasleei nahiz ikasleei.\nMoodle Doc-ak: Blokeak URL\nModulu garrantzitsuena da, harreman eta eztabaida gehienak hemen gertatzen dira-eta. Foroak modu ezberdinetan egitura daitezke, eta kalifikazioak ere izan ditzakete.\nEztabaida arrunt bakarra Foro\nErabilera orokorreko foro arrunta\nPertsona bakoitzak eztabaida bat bidaltzen du Foro\nMoodle Doc-ak: Foroak URL\nTxat moduluak Interneten bidez denbora errealean (sinkronoan) partaideen arteko elkarrizketa izatea ahalbidetzen du.\nTxat irekia aurreko saioen txostenik gabe Chat\nMoodle Doc-ak: Txata URL\nFitxategia igotzea eskatzen duen zeregina Tarea\nKanpoko zeregina Tarea\nTestua on line idaztea eskatzen duen zeregina Tarea\nMoodle Doc-ak: Zereginak URL\nInkesta xumea oso jarduera erraza da: irakasleak galdera bat egin eta ikasleek emandako erantzunen artetik aukeratu egin behar dute.\nEmaitza anonimoa duen inkesta Consulta\nEmaitza publikoa duen inkesta Consulta\nEgindako aukera eguneratzea onartzen duen inkesta Consulta\nErantzuna aldatzea onartzen duen inkesta Consulta\nMoodle Doc-ak: Inkesta xumea URL\nModulu honi esker ikastaro bateko partaideek definizo-zerrenda bat sortu eta eguneratu ahal dute, hiztegi baten moduan.\nIrakasleak sortutako glosategia Glosario\nIkasleek sortutako glosategia Glosario\nMoodle Doc-ak: Glosategia URL\nIkasgaiak edukiak era interesgarri eta malguan eskaintzen ditu. Hainbat orri ditu. Hauetako bakoitzak normalean galdera bat du bukatzeko eta aukeratzeko erantzun multzoa. Ikasleak aukeratzen duenaren arabera, hurrengo orrira joango da edo aurreko batera itzuliko. Era sinplean edo konplexuan nabiga daiteke ikasgaian zehar, neurri handi batean aurkezten den materialaren egituraren arabera.\nGure ikasgaia Lección\nMoodle Doc-ak: Ikasgaia URL\nModulu honek galdetegi sendoak diseinatu eta ezartzeko aukera emango dio irakasleari, galdera-mota asko ditu, besteak beste: aukera anitzekoak, egia/gezurra eta erantzun laburrekoak. Galdera hauek Galdera-bankuan gordetzen dira kategoriaka antolatuta eta ikastaro berean edo beste batean erabil daitezke berriz.\nGaldetegiaren hainbat ezaugarri Cuestionario\nMoodle Doc-ak: Galdetegia URL\nWikiak web nabigatzailea erabilita marka-hizkuntza xumean dokumentuen idazketa kolektiboa egiteko aukera ematen du. Ikono estandarra hauxe da:\nHezkuntza eta Teknologia Wiki\nMoodle Doc-ak: wikiak URL\nDatu-baseak irakasleak diseinatutako txantiloi batean datuak gaineratzeko aukera ematen die erabiltzaileei. Sarrerak sailkatu, bilatu, e.a. egin daitezke. Sarrerak testua, irudiak edo bestelako informazio- formatuak izan daitezke\nSUEren argazki-galeria Base de datos\nMoodle Doc-ak: Datu-basea URL\nHotPotatoes moduluak Hot Potatoes eta TexToys erabilita sortutako ariketak Moodle-n kudeatzeko aukera ematen dio irakasleari. Ariketak irakaslearen ordenagailuan sortzen dira, Hot Potatoes erabilita, eta ondoren Moodle ikastarora igotzen dira.\nJMatch: Lanbideak HotPot\nJCloze: Martinaren soinekoa HotPot\nJMix: Itziarren eguna HotPot\nJQuiz: Lehen moduluaren ebaluazioa HotPot\nMoodle Doc-ak: Hotpotatoes URL\nLiburua modulua ez da estandarra. Petr Škoda-k sortu zuen eta hainbat orri dituzten material errazak ohiko liburu gisa sortzen laguntzen du.\nMoodle Doc-ak: Liburua URL\nMoodle-ri buruz Maiz egiten diren galderak (FAQ)\nMoodle Doc-ak euskaraz: FAQak URL\nHTML blokeari esker testuak, irudiak, grafikoak, bideoak... gainera ditzakegu.\nSalta Glosategiko ausazko sarrera\nGlosategiko ausazko sarrera\nGaldera eta Erantzuna motako foroa\nForo-mota honen helburua irakasleak gai jakinei buruzko galderak planteatzea da. Ikasleak galdera horri erantzun arte, ez du ikaskideen erantzunik ikusiko.\nActividad desde sábado, 10 de abril de 2021, 20:15


Alerta laranja ezarri du gaur Euskalmetek prezipitazio iraunkorrengatik | Geuria\nEuskalmet Euskal Metereologia Agentziak sare sozialetan zabaldu duenez, atzo bezala gaur ere abisu laranja izango da Bizkaian prezipitazio iraunkorrengatik. Abisu laranja 12:00ak arte ezarri dute.\nHego Uribe eskualdeko ibaien egoerari dagokionez, Nerbioi ibaia bere ibilgutik atera da Basaurin, Garbigunea eta Mercabilbao ondoan, eta Ariz auzoan ere ateratzeko arriskua dago.\nIbaizabal ibaiari dagokionez, Bizkaiko Suhiltzaileek sare sozialetan adierazi dutenez bere ibilguaren barruan mantendu da bart. Gaurko itsasgora 06:44ean izan da. Euskalmeten arabera, ibai gehienak jaisten edo maila mantentzen ari dira jada eta iragarpenaren arabera jaisten jarraituko dute.\nAzken itsasgoran ibai gehienak haien ibilguen barruan mantendu dira @Bizkaia-n\nGogoratu, hurrengo itsasgora goizeko 06:44tan dela\nLaguntzarik behar izatekotan #112 #Euria #AlertaLaranja #Suhiltzaileak pic.twitter.com/I4Xa9wNpnU\n— Bomberos Bizkaia (@BomberosBizkaia) 2019(e)ko urtarrilaren 23(a)\n🔔 [10:00] Gráficas de las estaciones de Zeanuri y Saratxo, que se encuentran en nivel naranja en la cuenca del Nerbioi-Ibaizabal.\n🔔 [10:00] Nerbioi-Ibaizabal arroan maila laranjan dauden Zeanuri eta Saratxoko estazioen grafikak.#Uholdea #AlertaLaranja @Euskalmet pic.twitter.com/xtkHASxUGt\n— VOSTeuskadi (@VOSTeuskadi) 2019(e)ko urtarrilaren 24(a)\nPrezipitazioarekin jarraituko dugu; goizean ugaria izango da baina arratsaldean urriagoa, eta aterruneak luzatu egingo dira. Ipar-haizea, ahulagoa, eta Tmax 6-9 ºC. Elur-maila 700-1000 m artean, eguerditik aurrera 1000 m inguruan.\n— Euskalmet (@Euskalmet) 2019(e)ko urtarrilaren 24(a)\nZaratamoko estazio metereologikoa maila horira iritsi da gaur goizean, nahiz eta momentu hauetan maila berdean dagoen berriz. Arrisku metereologikorik ez dagoela esan nahi du maila berdeak.\nZeberion, bestalde, luizia gertatu da goizaldean BI-3524 errepidearen 20. km-an, Zubialde eta Ermitabarri artean, Elejabeitiako noranzkoan. Lurra erori da errepidera eta ondorioz motel dabil trafikoa.\nSailkatuta: Abisu laranja, Bizkaiko Suhiltzaileak, Euria, Euskalmet, Ibaizabal, Nerbioi, Portada, Prezipitazio iraunkorrak\nArgazkiak | Txingor ekaitz batek astindu du Hego Uribe eskualdea


Ureztatzeko mini balbula- PUMA\nNekazaritzako aplikazioetan erabilitako kalitate handiko konektorea, PE kanalizazio nagusitik horma meheko isurbideetara ur-fluxua bermatzeko erabiltzen dena. Hodi nagusiarekin konektatzeko gomazko zigilatzea beharrezkoa da. Tantagailuarekin konexioa azkoinak egiten du. Balbula-konexioa dela eta, uraren emaria desaktiba daiteke edo nahi duzun kopurura egokitu.\nKolore: Beltza / Urdina\nNeurria: 16mm / 20mm\n16mm / 20mm tantazko zinta balbula\nTantazko zintarako balbulak ureztatzeko sistemetan erabiltzen diren lotura elementuak dira, horma meheko tantazko zintak instalatzerakoan.\nTantazko zinta eremua urez hornitzen duen PE hodiari konektatzeko erabiltzen dira.\n16 mm-ko diametroa duten konektoreak ezin hobeak dira 200 m-ko luzera duten tantazko zintak konektatzeko, eta balbulak sekzioaren itxiera dinamikoa ahalbidetzen du ureztapen guztia itzali beharrik izan gabe.\nEgindako materiala muturreko tenperaturen eta UV erradiazioen aurrean erresistentea da.\nKonektoreak ezinbestekoak dira ureztatze sistemak eraikitzeko tantazko zintak erabiliz.\nHaien formak normalizatuta daude eta merkatuan dauden pareta meheko tantazko zintarekin bat datoz.\nBurdineria horien aukeraketa zabal batek konexio konfigurazio desberdinetan erabiltzea ahalbidetzen du (tutu batekin, hari batekin, beste zinta batekin).\nAurreko: Letoizko tobera kolpatzeko ihinztagailua\nHurrengoa: Ureztatze egokitzea - Lorategia 17MM Series (POM)\nIhesaren Aurkako Mini Balbula\nUreztatze Mini Balbula\nMini Balbula Barbed\nZintarako Barbakoa Mini Balbula\nLayflat-erako Mini Balbula\nMini Balbula Pe\nMini balbularen isurketa gasketarekin\nUreztatze egokitzea - Lorategia 17MM Series (POM)\nUreztatzeko mini balbula- LEOIA


Behin-betiko plus gehienak droga sintetikoak – berehalako potentzia, baina mantenduz buruz aholku batzuk hobetzeko gizonen osasuna, dezakezu saihesteko arazoak.\nLehenik eta behin, da dieta egoki bat, eta horrek rol nagusietako bat jokatzen funtzionamendua osasuntsu organismo osoan. Erabili bitamina, freskoa lorategian fruta eta barazki – arrakastaren gakoa. Gizon behar, hala nola, bitaminak eta mineralak bezala, C,E, zinka, selenioa eta b bitaminak, Ezinbestekoak dieta izango da honako produktuak: intxaurrak, eztia, baratxuri, lekaleak, arrautza gorringoak, txokolatea, eta gisatua azenarioak, esnea.\nLantzean berezia ariketa fisikohori handitu ahal izango potentzia, hots, handitu odol-zirkulazioa, batez ere, pelbiseko organo. Ariketa fisiko mota hau ez okupatzen gehiegi, denbora gehiegi, baina nahikoa eraginkorrak dira.\nPresentzia sexu-desira gizon zuzenean lotutako testosterona – gizonezkoen sexu hormona. Horren arabera, behe testosterona maila murrizten potentzia, beraz, eta sexu-errendimendua. Adin ertaineko gizon testosterona maila pixkanaka-pixkanaka hasten da gainbehera.\nEtsai nagusia potentzia da aparteko pisua. Horrez gain, presentzia gehiegizko pisua dakar chredu beste gaixotasun, hala nola, diabetes, adibidez.\nLo – bermea osasun, izan behar da ospatu atsegina eta erosoa baldintzak eta iraupena izango dira, ez gutxiago baino zortzi ordu.\nErabilgarria ugalketa-sistema dira, kalabaza haziakjan daiteke edozein modutan.\nBeste erremedio eraginkorra handitzeko, aldi muntaketa komun bat da mostaza igeltsuahori aplikatu behar da, oinak. Mostaza sor daiteke bat aktiboa marea odol oinak batetik doa zuzenean sartu sexu-organoak.\nOnena prebentzioa potentzia – sustatzea, osasun mentala. Sexu-nahasteak ekar dezake eskasa portaera bigarren erdian, bere hoztasuna ohean.\nAdituak ados karga, bada atxikitzen higiene egokia gorputza eta ezartzea iraunkorrak psikologikoa harreman kontrako sexuaren, ondoren, saihestu ahal izango duzu garapena gaixotasun larriak. Eta, azkenik, ez da egon behar neurriz droga mediku hori handitu potentzia gabe aholkularitza espezialista.\nErrazagoa da, jarraitu simple arauak, eta, ondoren, urte askotan ahaztu dezakezu galera gizonezkoen boterea.\nKirol, jakina, beharrezkoa, baina, Oro har, gimnasia ez eraginkorra hobetzeko potentzia.\nKasu honetan, behar bereziak ariketak:\nBeti bezala neska ekarri orgasm?\nHanditzeko bere potentzia. Aukera ematen luzatzeko sexu hainbat minutu eta gutxienez ordubete, sentsibilitatea handitzen emakumeen eta laztanak esker, bere esperientzia bat oso indartsua eta luzea orgasms.\nAztertzeko eta aplikazio berriak posizioak. Aurretik jakin ezin duen ohean beti excites emakumeak .\nGainera, ez ahaztu beste sentikorra lekuak emakumezkoak gorputza. Eta horietako lehena - the g-spot.\nGainerako sekretuak ahaztezina sexua, aurkitu ahal izango duzu gure atarian.\nAurrean urratsa. Hasierako posizioa oso erraza da – stand zuzen, besoak behera. Esentzia hau oinarrizko ariketa da hori, hasierako posizioa hasteko, oinez, belaunak altxatzeko handia sortu sakatu haiek urdaila.\nZubia. Etzanda bizkarrean erdi-belaunak tolestuta behar tinko jarri oinak lurrean. Eskuak kasualitatez etzanda batera gorputza, eta itzuli da erabat harremanetan solairuan. Batetik, hasierako posizioa hasi behar duzu, poliki-poliki igo eta jaistea pelbisa.\nMantentzeko harria. Oso erraza eta emankorra ariketa. Jatorrizko posizioa bezala, lehen ariketa, bakarrik belaunak apur bat tolestuta. Esentzia ariketa da eduki tentsioa gluteal muskuluak, belaunak okertu, are gehiago, eta, ondoren, erlaxatu. Lortu behar duzun sentimendu bat balitz bezala, ipurmasailean txikitu harria, eta, ondoren, ez da apaldu.\nMuskuluak indarra. Ariketa hau gakoa da potentzia handitzeko. Hasierako posizioa berdina izan behar ariketa bi zenbaki. Hankak apur bat behar bultza, ondoren, hasteko txandaka luzatzeko eta, ondoren, muskuluak erlaxatu potentzia. Muskuluak hauek dira gorputz barruan, bezalakoa da, jarraipen bat kide, bakarrik barruan. Bada, ariketa egin behar bezala, ondoren, dute sentimendu hori restrained gogoa txiza.\nBera mostaza igeltsua hobetu ahal izango sinestezina abiadura potentzia. Beharrezkoa da armarria urdaila, olioa eta hau erantsi leku bat mostaza igeltsua, pre-ur epeletan bustitako. Jarrai mostaza igeltsua behar 5-10 minutu.\nMetodo hau ez da erabat oldarkorra, ez luke neurriz.\nBeste larrialdi metodo handitzeko potentzia da decoction ortigas.\nPour nahikoa lehorra ortiga hosto ura irakiten, gehitu eztia eta eman infusioa hozten. Aurretik, ordu bat baino lehen sexu hartu behar AO barruan milagrosa infusioa.\nPotentzia handitu sendagaiak\nStandard sendagaiak erabiltzen arazoak konpontzeko, hala nola potentzia:\nArazoak izanez gero potentzia ondo ezarri da droga berri Viathine, eta horrek aukera ematen iraunkorrak muntaketa, baldin eta sexu-estimulazioa, mantentzen laguntzen du osoan zehar, sexu-ekintza, kalitatea hobetzen orgasm. Droga da merkean, ondo toleratzen, ez addictive. Mediku bat egin konbinatzen zenbatekoa moderatua alkohola.\nViagra ezagunena da droga, potentzia handitzen 4 ordu. Droga ematen sinestezina efektu eta benetan gehitzen konfiantza gizonezkoen biztanleria.\nCialis apur bat desberdina da ohiko Viagra, hots, bere luze bat baizik ekintza. Zaila da sinesten, baina eragina cialis luzatu daiteke bezainbeste 36 ordu, horrek esan nahi du kide bat izango da zutik estatuko egun bat baino gehiago.\nHanditzen hainbat aldiz muntaketa beste medikuntza izeneko Levitra. Muntaketa hau hartu droga dator ia berehala eta iraun dezake, gehienez egun bat.\nIa kasu guztietan murriztu potentzia konpondu ahal izango dira medikuntza modernoaren esker.\nOrdena handitzeko erections erabili ahal izango duzu hutsean-konstruktiboa zuzenketa, zein erraz estimulatzen zirkulazioa. Prozedura hau egin behar du aurretik jarduera sexua ez duelako iraunkorra eragin. Eta kontuan izan behar da, ez da eraginkorrena.\nInjekzio eman amazing emaitzak. Injekzioak, injektatzen zakila, polit batekin muntaketa.\nHormona-terapia eskatzen du, aldez aurretik ikerketa, baina ere nahiko eraginkorra.\nAltzairu esku-hartze bat da, oso gutxitan egin, bakarrik muturreko kasuetan. Penile protesia egin denean bakarrik handitzeko beste modu muntaketa dagoeneko saiatu eta eginiko emaitzak ez. Hau da, azken metodoa, baina hobe da ez joan. Hasieran, beharrezkoa da saiatu aurreko guztiak deskribatu metodoak.\nEza, sexu-bizitza, familia da suntsitzeko gai da.\nSexu-sintomak murriztu daiteke auto-konfiantza eta bere gizatasuna.\nGaur egun ez dira asko generikoa metodoak, eta folk, jakina, horrek benetan arazoa konpontzeko berreskuratzeko potentzia. Itzulera gizonezkoen botere eta konfiantza – errealitatea da gaur egun.\nGizon bakoitza merezi arrakasta izan eta sexu aktiboa. Ezin duzu immunitate-arazo baten moduko hainbat potentzia baina konpondu ahal izango dute dena.


Irekia Eusko Jaurlaritza - Gobierno Vasco :: Gizarte Zerbitzuen Legearen garapena\nZabaletak dio baliabide nahikoa egon arren "adostasunik gabe" ez dela Gizarte Zerbitzuen Legerik egongo\nGizarte zerbitzuetako ehunka profesionalek parte hartu dute Gizarte Zerbitzuen Legearen garapenaren inguruko jardunaldian. Sailburuak "berritzailea eta enplegua sortzeko gai den" zerbitzu eredu baten alde agertu da.\nGemma Zabaletak, Enplegu eta Gizarte Gaietako sailburuak, gaur Gizarte Zerbitzuen Legearen garapenaren inguruan antolatu den topaketa batean parte hartu du Gizartekintzaren arloko profesionalekin batera. Sailburua, jardunaldi honetan, adostasunean oinarritutako Lege bat definitzeko erakunde eta gizarte eragileen arteko adostasuna lortzearen alde agertu da. "Adostasunak baliabideak bezain garrantzitsuak dira", adierazi du Zabaletak.\nSailburuarekin batera, Fernando Fantova Gizarte Gaietako sailburuodea eta sektoreko ehun bat profesional joan dira Donostiara topaketa honetan parte hartzera. Topaketaren helburua, Fantovaren hitzetan, "profesionalekin elkarrizketa bati ekitea eta horrela, gizarte langileek sentitzen eta pentsatzen dutena aztertzea eta beren kezkak jasotzea izan da".\nGemma Zabaletak politika pasiboen ordez politika aktiboei ekitearen alde egiten du apustu, enplegurako "behin betiko jauzia" lortzeko. Horrez gain, sailburuak Eusko Jaurlaritza I+G+b-aren garapenean oinarritutako gizarte zerbitzu eredu "berritzaile" baten eta "gizarte zerbitzuetan ere talentua aplikatzearen" alde dagoela azaldu du.\nBere esku-hartzean, Zabaletak euskal ekonomia eta lehiakortasuna indartzeko, lana sortzeko gai den gizarte zerbitzu sistema bat sortu behar dela azpimarratu du.\nrecursos_servicios_sociales... 30 MB\nrecursos_servicios_sociales... 20 MB


Izozkiak saltzeko bost postu instalatuko dira Barakaldoko kaleetan - Deia\nIzozkiak saltzeko bost postu instalatuko dira Barakaldoko kaleetan\ndeia.eus 16.04.2021 | 16:11\nBARAKALDO. Apirilaren 17tik, larunbata, urriaren 17ra, igandea, Barakaldoko kaleetan izozkia saltzeko bost postu jartzea onartu du Garapen Jasangarria eta Ingurune Naturala Arloko zinegotzi Alba Delgadok.\nNobedade gisa, beste produktu batzuk, hala nola, txurro-salmenta, foodtruckak (janari azkarra, aperitifak eta edariak) eta antzekoak ere onartu ditu udal arloak, ekonomia jarduerari laguntzeko.\n"Orain arte, izozki-salmenta baino ez zen onartzen postu horietan, baina iazko pandemiaren ostean ohartu ginen ez zela erraza aipatutako lekuetako zenbaitetan postua jartzeko pertsona edo enpresa interesatuak aurkitzea. Horregatik erabaki dugu aurten malguagoak izatea", argudiatu du Garapen Jasangarria eta Ingurune Naturala Arloko zinegotzi Alba Delgadok.\nErabakiari esker, oraingo honetan, ez da Garapen Jasangarria eta Ingurune Arloak aipatutako produktu horietarako adierazitako bost leku horietako bat ere hutsik geratu.\nJende ugari igarotzen den lekuetan kokatuta daude postuak. Hauek dira: Askatasunaren etorbidea, Anaien parkearen parean; Balejo kalea, Gurutzetan; San Bizenteko Elizateko plaza; Euskadi etorbidearen eta Arteagagoiko kalearen bidegurutzea eta Norberto Acebal kalea, Retuertoko plazan.\nLanpostuen titularrek jabari publikoaren okupazio-tasa estaltzen duen zenbateko ekonomikoa ordaintzen dute, eta, gainera, hainbat baldintza higieniko-sanitario eta distantzia-baldintza bete behar dituzte oinezkoen joan-etorria errazteko. Covid-19tik babesteko aparteko arauak ere biltzen ditu udal baimenak.\nJoan den martxoaren 17an abiarazi zuten postua adjudikatzeko prozedura, eta hil bereko 31n burutu zen. Kokapen bererako eskaera bat baino gehiago dagoenean, eskaintza ekonomikorik onena aurkeztu duenari ematen zaio postua, gainontzeko beharkizun guztiak betetzen baditu.


Neurozientzia kognitiboa doktorego-programa | BCBL\nNeurozientzia kognitiboa doktorego-programa\nGure punta-puntako zentroan egiten ditugun goi-mailako ikerketak neurozientzia kognitiboan ardazten dira, hizkuntzan arreta berezia jarriz. Gure proiektuek psikologia kognitiboa, neurofisiologia, neuroirudigintza eta konputazioaren inguruko ezagutza biltzen dute. Doktoregoko ikasleek BCBLko ikerketa-lerroetan parte hartu eta, nazioarteko ospeko ikerlarien laguntzarekin, beraien ideiak garatzeko aukera dute.\nDoktoregoko ikasle bakoitza ikerlari nagusi batek zuzendutako ikerketa talde bateko kide da; taldeei buruzko informazioa web-orrian dago eskuragarri. Taldeak zentroko gai nagusien arabera daude antolatuta, besteak beste, eleaniztasunaren neurobiologia, hizkuntza eta irakurketa, neurozientzia kognitiboko metodo aurreratuak edo neurodegenerazioa eta hizkuntzaren nahasmenduak.\nDoktoregaiek prestakuntza osoa jaso eta esperientzia handia eskuratzen dute aipatutako arloen inguruko ikerkuntzan. Bestalde, beren lanak argitalpen nagusietan aurkeztu eta konferentzia garrantzitsuetara joateko finantzaketa jasotzen dute. Ikasleek osasuna eta hezkuntza arloen inguruko ezagutza garatu eta transferitzeko behar diren gaitasunekin amaituko dute programa.\nJoan Neurozientzia Kognitiboa Doktorego-programara\nFinantzaketa beharrezkoa da BCBLn doktoregoa egin ahal izateko.\nKontsultatu gure web-orrialdeko lan-poltsa atalean eskaintzen ditugun doktorego-postuen berri jakiteko. Argitaratutako eskaintzek finantzaketa barne hartzen dute.\nZerrendan agertzen ez den doktorego-posturen bat eskatzeko asmoa baduzu, kontsultatu unibertsitateko web-orrialdea eskuratu zenitzakeen bekei buruz gehiago jakiteko.\nFinantzaketa-modua identifikatu bezain laster, komite zientifikoak eskaera bakoitza baloratuko du hautagaien profila berrikusteko eta ikuskatzaile egokiena erabakitzeko.\nAzkenik, aukeratutako hautagaiak elkarrizketatuak izango dira.\nBidali posta elektronikoz phdcn@bcbl.eu -ra\nNortasun Agiri Nazionala (Espainiako eta Europako hautagaiak) edo pasaportea (nazioarteko hautagaiak) eskaneatuta.\nGradu eta masterreko titulu akademikoak\nGradu eta masterreko ikasketa-espedienteak\nIkerketa interesak, BCBLn martxan dauden proeiktuekiko interesa eta ahal izanez gero aukeratuko zenukeen ikuskatzaile taldea adierazten duen idazlan bat (orrialde batekoa gehienez ere, .pdf formatuan).\nBi irakasleren gomendio-gutuna.\nInformazio guztia INGELESEZ bidali behar da. Gomendio-gutunak ingelesa ez den hizkuntza batean idatzita baldin badaude, bi gutunak eskatuko dira, jatorrizkoa eta itzulpena. Espediente-akademikoa INGELESEZ aurkeztu beharko da lehenengo fasean bertan.\nBehin ikasleak onartuta, izen-emate prozesua hasiko da. Izena emateko Euskal Herriko Unibertsitatean aurkeztu beharko dituzte gradu eta masterreko ziurtagiriak, espediente-akademikoekin batera euskaraz, gaztelaniaz edo ingelesez. Eskatutako dokumentuei buruzko informazio gehiagorako ikusi ondorengo web-orrialdeak: Izen ematea eta onarpena & Dokumentuak legeztatzea.


Eibarrek astelehen honetatik bertatik du Madrilera eta Barajaseko aireportura zuzenean joateko autobus linearen geltokia — Eibarko Udala\nEibarrek astelehen honetatik bertatik du Madrilera eta Barajaseko aireportura zuzenean joateko autobus linearen geltokia\nUdalak geltoki hori Eibarren izateko eskaera egin eta Sustapen Ministerioak baietza eman dio.\nEibarrek, egunero, Madrilera eta Barajaseko aireportura zuzenean joaten den Alsa konpainiako autobus linearen geltokia du astelehen honetatik bertatik, irailaren 21etik aurrera alegia. Egogain kaleko autobus geltokitik 16.40an aterako da autobusa, Barajaseko aireportura (T4 terminalera) 21.30etan iritsiko da, eta Madrilera 21.40an (Madrilen, Avenida de América kalean). Madrildik itzultzeko ordua 9.00etan izango da (Avenida de América kalean) eta aireportutik 9.15ean (Barajaseko aireportua). Handik datorren autobusa Eibarrera (Egogain kalea) 14.15ean helduko da.\nZerbitzu berri hau astelehen honetan bertan jarri zen martxan. Txartelaren prezioa –ALSAren webgunean eta konpainiak dituen saltokietan- 30,88 eurokoa da (Eibar-Madril edo Madril-Eibar egiteko); joan-etorriko txartelaren prezioa 61,76 euro da.\nKonexio hori Eibarko Udalak egin duen bitartekaritza lanari esker lortu da, izan ere, Udalak Sustapen Ministerioaren Lurreko Garraio Zuzendaritzara jo baitzuen. Egin zen eskaera hauxe izan zen: Nex Continental-Alsa enpresaren Irun-Madril autobus-linea —A-8 autobidetik AP-1 autobide hartzen duena, aurrenik Gasteizera eta handik Burgosera— Eibarreraino heldu eta hemen geraleku bat izatea. Eskaria handia zelako eta bidaiarien onerako zelako egin zen eskabidea, izan ere, bidaia-denbora gutxiago egiteaz gain, bidaiariek, linea hori edukita, errazago hartuko baitituzte Madrileko gainerako konexio guztiak.\nOrain baietza jaso duen Udalaren proposamenak helburu hau du: Eibartik, Burgosera, Madrilera eta Barajaseko aireportura joan behar duten bidaiariei konexioak erraztea, izan ere, orain arte, hara joateko, Bilbora joan beharra izaten baitzuten, autobus aldaketa egite horrek ekartzen duen denbora-galtzearekin eta deserosotasunarekin.\nUdala ahalegintzen ari da EHUko Leioako campusera doan Bizkaibus linean Eibar sar dadin.\nEibarko Udalak denbora bat darama lanean ikasleek Euskal Herriko Unibertsitatearen Leioako campusera joateko autobus zerbitzu bat izan dezaten. Gaur egun, Leioara joan nahi duten ikasleek, Ermuara joan behar izaten dute, linea handik abiatzen baita.\nUdalak uste du Administrazioekin eta eragileekin (Foru Aldundia eta Bizkaibus) egiten ari den gestioak aurrera egingo duela eta eskaera kontuan hartuko zaiola, Bizkaibusek betetzen den linea horretan Eibar ere sartuta.\netiketak: Madril, Eibar, Sustapen Ministerioa, Egogain, Barajas, Autobusa, ALSA


Rezola sagardotegia - Astigarraga - Euskal Herria - Basklink\nRezola sagardotegia Astigarragako erdigunean (Gipuzkoa) bertan kokatua dago. Kokapenagatik, sagardotegi egokia da asteko edozein egunetan bazkaldu edo afaltzera joan eta otordua luzatu nahi duenarentzat, ez baita kotxerik hartu beharrik Astigarragara bertara heltzeko.\nRezola sagardotegian goi mailako sagardoa ekoizten da, Eusko Label ziurtagiria duena. Koadrilan edo familiarekin etortzeko sagardotegi egokia da jangela desberdinak baititu. Ohiturari jarraiki, zutik jan daiteke, baina nahiago duenarentzat eserita jateko aukera ere eskaintzen du.\nAstigarraga erdigunetik 100 metrora kokatua dagoenez, kotxerik hartu gabe etor daiteke Rezola Sagardotegira. Kotxez gerturatu nahi dutenentzat, parking pribatua eskaintzen du. Gainera, txotx garaian (urtarriletik apirilera), Astigarraga Hernanirekin eta Donostiarekin lotzen duen autobus zerbitzua gau eta egun izaten da martxan.\nEdukiera : 100


Zerrenda « GRETA (2003)\nHAMABOST EGUN URGAIN’EN (1955) »\nGUTUN LIBURUA (1975)\nJose Paulo Ulibarri\nGutun liburua (Gutunliburua) da Jose Paulo Ulibarri idazle arabarraren lan nagusia. Ulibarri (Okondo 1775 – Abando 1847) albaitaria ogibidez, Bilbo ondoko Abandoko alkatea izan zen lau aldiz, eta hirutan batzarkidea Gernikan. Euskaltzale eta foruzale amorratua, karlismoaren aldekoa izan zen. Bestelako lan gehiago egin arren —Egunari eusquerazcoa erdarazcotik itzuliya (1815), Gabon-kantak…— lan guztiak ahaztuxe egon dira. Arabako Foru Aldundiak 1975ean argitaratu zuen Gutun liburua lanaren edizio faksimilea. Aurretiaz, esku-izkribuak Urkijoren liburutegian zetzan, eta zenbait pasarte baino ez zeuden argitaratuta zenbait aldizkaritan.\nDena dela, Gutun liburuaren pasarte gehienak ez ziren egin publikoari emateko. Lanak dituen alde nagusi bietarik lehenengoan, izenburuak berak ongixko adierazten digun bezala, bere epistolarioa, biltzen da, hots idatzi eta jaso zituen gutunak. Baditu, bestalde, beste testu batzuk ere: irakurtzen zituen liburuen oharrak eta efemerideak jasotzen zituen, laburpen gisa; ferratzaileentzako kontratuak ere ematen ditu, batzuk erdaraz eta beste batzuk gaztelaniaz; bere bizitzaren pasarteak, Bilboko setioko gertaerak. Ulibarrik sasoiko handiki askorekin izan zituen harremanak. Harremanon emaitza dira, hain zuzen, Gutun liburuak jasotzen dituen eskutitzak. Erro, erregearen ingurukoa; Iztueta eta Mendiburu idazle gipuzkoarrak; Bizkaiko diputatuak ziren Novia Salzedo, Anitua, Barrenetxea, eta Valdespinako Markesa; Basaguren, Soloeta Baltzola, Olabarria eta Julian Argaiz Gernikako junteroak; Juan eta Francisco Zengoitia-Bengoa koronelak; Zabala, Luno eta Estarta frantziskotar fraideak… denak izan ziren Ulibarriren jakintza, asmo eta kezken lagun. Izan ere, gutun hauetan guztietan Ulibarriren idearioa nabarmen-nabarmena da, bai euskararen gainean, eta bai politika ideien gainean. Gutun liburua ez da ulertzen Ulibarriren uste eta iritziak aintzakotzat hartu gabe. 1823. urtean hasita, epistolarioa zabaltzen duen lehenengo eskutitza, Diego de Basagureni zuzendua, eta 1834ko dataz Bizkaiko diputatu karlistei agindutako memoriala dira hainbestetan agertutako Ulibarriren ideien benetako manifestu argiak.\nGutun eta bestelako agirien artean urtebetetzeetan lagunei bidalitako lan poetikoak ere badira. Horietan ere argiak dira Ulibarriren etengabeko propagandaren leloak:\n“Esaizu: zelan da au,\n(edo) zetara adi gara?\nEuskera berba eginda,\nOri da asmo gaiztoak\negitia gu galtzera.\nEsan biarrian Aita Guria\nesaten Padre Nuestro\nUlibarrik bilbotarren erdararako joera salatzen du olerkitxoetan:\n“Zer garbitu asko`dago\nUri au da geure galtzaille\negin dan legez pozua\nmota guztiko suge ta\nUlibarrik bertsotan adierazi zuen euskararen akademia sortzeko premia:\n“Ogetalau gizon bihar dira izentau\negiteko alegin, an\nLiburuaren bigarren partean, berriz, saio literarioak dira nagusi. Parte hau bizitzako azken urteetan osotu zuen. Bertsoz egindako ariketak dira, batzuk literarioak eta beste batzuk didaktikoak. Testuok ez zituen Ulibarrik berak idatzi, diktatuta eta neskaren batek edo batzuek jasoak dira, ez oso txukun bertsoren batean adierazten duen bezala:\nimini lumia zorrozki,\nnasaro onean izkribatzeko\ngarbirik eta ederki.”\nAriketa horien artean, badirudi olerki didaktiko bat egiteko asmoa dagoela. Olerki hori diktatua jasotzen zuten neskentzakoa litzateke, hau da, bere ilobentzakoa.\nUgari dira Ulibarrik testuotan jorratzen dituen gaiak: erlijioa, historia eta, batez ere, Euskal Herriko historia eta euskaldunen jatorriaren gaineko teoria. Idazki hauetan euskal nekazariak, baserritarrak, olagizonak eta marinelak goraipatzen ditu. Bestelako bertso didaktikoetan matematika, umeen heziketa eta euskararen aldeko apologia jorratzen du. Azken orrialdeak Okondori, jaioterriari, eskaintzen dizkio, artean euskalduna zen Arabako herriari.\nLanak bat-batean amaitzen ditu, eta ematen du amaitu gabe utzi zituela. Ordurako 1844. urtea zen.\nJose Paulo de Ulibarri euskaltzale handia izan zen, euskal liburutegi zabal baten jabea, horrek isla du, noski, idazleak zerabilen idazkeran. Berea Nerbioi haraneko hego-mendebaldeko bizkaiera izan arren, jakintza zabaletik zetorkion ekarriaz janzten zuen idazkera.\nULIBARRI, Jose Paulo (1975): Gutunliburua. Arabako Foru Aldundia. Gasteiz.\n« GRETA (2003)


Raul Garcia: Orain Osasunarekin nago\nJokalariak kontratua du Atletico Madrilekin, eta utzita dago Iruñeko taldean. Hala ere, ostegun honetan adierazi duenez, profesionalei dagokien bezala arituko da talde zuri-gorriaren kontra.\nRaul Garcia Osasunan utzita dagoen jokalariak ostegun honetan adierazi duenez, Madrileko taldearekin kontratua duen arren, profesionalei dagokien bezala arituko da Nafarroako Erresuman astelehenean Atletico Madrilen kontrako partidan.\nOrain Osasunarekin nago. Partida bat gehiago da. Osasunaren koloreak defendatzen ditut Atletico Madrilekin kontratua izan arren, baina ziur egon partida irabaztera aterako naizela, adierazi du Iruñeko taldeko jokalariak.\nBestalde, Osasunara itzultzearekin pozik dagoela adierazi du. Betidanik esan dut askatasunez jokatzea gustatzen zaidala eta ikusten da taldearen laguntzarekin aukera asko izan ditudala. Gozatzen nago, azpimarratu du azkenik.\nInformazio gehiago:Eitb: Raul Garcia: Orain Osasunarekin nago


Kale itxierak, esparru publikoaren okupazioak eta ur mozketa Bilbon - Uriola.eus\nKale itxierak, esparru publikoaren okupazioak eta ur mozketa Bilbon\nuriola.eus 2014-11-19 09:15 Oharrak Bilbo\nBilboko Udalak jakitera eman duenez, Altube kalea, Sabino Arana eta Orixe kalea denbora tarte batez ibilgailuen zirkulaziorako itxita egongo dira. Bestalde, Luis Power kalean esparru publikoa okupatuko dute azaroaren 21era arte, eta arratsaldean ura moztuko dute Deustuibarran.\nGaur, azaroak 19, 09:00etatik arratsaldeko 18:00etara bitartean, gutxi gorabehera, ibilgailuen zirkulaziorako itxita egongo da Altube kalea, Camilo Villabaso eta Gordoniz kaleen artean. Ordezko bidea Errekaldeberri kalea izango da.\nErrekaldeberri kalean aparkalekuak okupatuko dira eta zirkulazioaren noranzkoa aldatu egingo da, Camilo Villabaso eta Gordoniz kaleen artean. Okupatuko diren aparkalekuetan hesiak jarriko dira aurretiaz. Kaleen arteko gurutzean semaforoak jartzeko okupatuko da esparru publikoa.\nSabino Arana zirkulaziorako ordu batzuez itxita\nAzaroaren 19tik 21era, 10:00etatik 14:00etara bitartean, gutxi gorabehera, ibilgailuen zirkulaziorako itxi eta aparkalekuak okupatuko dira Sabino Arana etorbideko alboko bidean, Simon Bolivar kalearen eta Urkixo zumarkalearen artean. Ordezko bideak Jose Mari Escuza eta Urkizo zumarkalea izango dira.\nGarajeetako sarrera-irteerak baimenduta egongo dira etenik gabe eta okupatuko diren aparkalekuetan hesiak jarriko dira aurretiaz. Lorezaintzako mantentze-lanak (zuhaitzak inaustea) egiteko okupatuko da esparru publikoa.\nEsparru publikoaren okupazioa Luis Power kalean\nGaurtik hasita eta azaroaren 21era bitartean, gutxi gorabehera, kalea ibilgailuen zirkulaziorako tarteka itxi eta espaloiak okupatuko dira Luis Power kalean, 1. eta 20. zenbakien artean. Garajeetako sarrera-irteerak baimenduko dira eta bidea etengabe egongo da libre oinezkoentzat. Okupatuko diren aparkalekuetan hesiak jarriko dira aurretiaz.\nLorezaintzako mantentze-lanak (zuhaitzak inaustea) egiteko okupatuko da esparru publikoa.\nKalea tarteko itxita egongo da Orixe kalean\nGaurtik eta abenduaren 3ra bitartean, gutxi gorabehera, kalea tarteka itxita egongo da zirkulaziorako eta aparkalekuak okupatuko dira Orixe kalean, 1. eta 58. zenbakien artean. Bidea etengabe libre egongo da oinezkoentzat eta lanek aurrera egin ahala aparkalekuak mugatuko dira eta hesiak jarriko dituzte aurretiaz.\nUr mozketa Deustuibarran\nGaur, azaroak 19, 16:00etatik 19:00etara bitartean, gutxi gorabehera, uraren hornidura zerbitzua kenduko dute Deustuibarrako 61. zenbakitik 87. zenbakira.\nDeustuibarrako 80. zenbakian ur-hartune bat konpontzeko lanak egiteko etengo da ur-hornidura.